Fondacija "Novak Đoković" pruža podršku "Pčelici" u vreme pandemije | EpicentarPress\nFondacija "Novak Đoković" pruža podršku "Pčelici" u vreme pandemije\nDatum: 21.05.2020. 17:14\nČačanska Pčelica se našla među deset srpskih manjih firmi, čija je delatnost usmerena na rani razvoj dece, a koje će marketinški podržati Fondacija Novak Đoković.\nPrethodni meseci su bili izuzetno teški za mnoge pojedince i firme zbog pandemije i vanrednog stanja. Na posebnom udaru su bili svi koji se bave kulturom, umetnošću, obrazovanjem. Među takvima je i jedan od najznačajnijih izdavača literature za decu u našoj zemlji i regionu, čačanska Pčelica.\nFondacija Novak Đoković, organizator brojnih humanitarnih aktivnosti u zemlji i svetu, posebno je uključena u projekte koji se bave ranim dečjim razvojem. Tako se među partnerima Fondacije nalazi i Pčelica, čiji značajan deo izdavačkog programa čine razne knjige za najmlađe usmerene na motrorički, perceptivni i audio-vizuelni razvoj, poput taktilnih i zvučnih knjiga, slikovnica, knjiga za kupanje, knjiga sa tekstilnim lutkicama, crno-belih slikovnica i dr.\nU skladu sa situacijom i svesni činjenice da je rad preduzetnika bio veoma otežan u toku pandemije, Fondacija Novak Đoković odlučila je da pruži marketinšku podršku odabranim preduzetnicima i firmama, koje se bave ranim razvojem kod dece. Ona će se ogledati u promovisanju delatnosti tih firmi, povezivanjem sa njihovim sajtovima i društvenim mrežama i isticanjem njihovih artikala, na taj način povećavajući njihovu vidljivost, čime se utiče na popularisanje njihovih proizvoda i povećanje prodaje.\nO ovakvoj akciji Fondacije svoju izjavu dao je vlasnik i direktor Pčelica izdavaštva Goran Marković.\n- Dirnuo nas je poziv Fondacije Novak Đoković koja je, među deset deset manjih firmi koje se na različite načine bave dečjim ranim razvojem, a čije proizvode ceni i poklanja u vidu svojih brojnih humanitarnih aktivnosti, odabrala i Pčelicu. Odlučili su se da podrže i reklamiraju naša izdanja i apeluju na podršku svima kojima je važno da naša deca odrastaju uz kvalitetne knjige, kao i ostale proizvode drugih firmi, a koji su u vezi sa ranim razvojem kod najmlađih. Veoma sam počastvovan i zahvalan Fondaciji Novak Đoković, kao i kompletan tim Pčelice. Sami su se setili i osetili da nam je teško i to sve pokazuje koliko ti ljudi imaju važnu i humanu misiju i koliko im je stalo do svoje zemlje i kulture i obrazovanja najmlađih.\nO daljim koracima Pčelice u vezi sa poslovanjem u vreme pandemije i načinima kojima će prevazići probleme koji su zadesili izdavaštvo, Goran Marković iznosi svoje viđenje situacije:\n- U ovakvim vremenima uvek je najteže delatnostima koje naizgled nisu bitne, ali suština je da su one i tada, a i uvek veoma važne, jer utiču na kompletno oblikovanje svesti jednog društva, a to su nauka, kultura i umetnost. Mi smo želeli da radimo, kao i uvek, ali smo bili onemogućeni, a posebno otežavajuća okolnost bio je period uvođenja vanrednog stanja, jer nismo mogli da realizujemo brojne poslovne aktivnosti sa ustanovama kulture i obrazovanja. Snalazili smo se kako smo znali i umeli. Akcenat smo dali internet prodaji, koja je bila znatno bolja i nastavili smo sa pravljenjem planova za jesenju sezonu kada ćemo obeležiti jubilej – 20 godina od pojavljivanja prvih radnih svezaka Pčelica.\nIz Pčelice poručuju da se radom i upornošću prevazilaze i najveće prepreke i da se u poslu uvek mora ići nekoliko koraka unapred. Jedan od takvih koraka je i lepa novost iz Pčelice da su svoju delatnost proširili i štamparskom delatnošću, što im ubrzati proces objavljivanja knjiga.\nKrizna vremena nas sve mogu iznenaditi, ali i naučiti da oni koji istinski žele da rade i stvaraju, ne priznaju prepreke i pronalaze načine da budu još bolji, a Pčelica to zaista želi. Kada se na to nadovežu drugi dobronamerni ljudi, poput ekipe iz Fondacije Novak Đoković, onda se taj krug širi i svima je od koristi, a najviše generacijama najmlađih koji će, nadamo se, učiniti društvo još boljim.


Carinski zakon - Član 135\nDržalac carinskog skladišta dužan je da vodi evidenciju o robi koja se nalazi u postupku carinskog skladištenja na način koji odobri carinski organ. Ovo odobrenje nije potrebno ako carinski organ upravlja tim skladištem.\nRoba koja se nalazi u postupku carinskog skladištenja mora se evidentirati čim se unese u carinsko skladište.\nCarinski organ može da oslobodi držaoca skladišta obaveze vođenja evidencije kada odgovornost iz člana 131. tač. 1) i 2) ovog zakona snosi isključivo korisnik skladišta i kada se roba smešta u carinsko skladište na osnovu pismene deklaracije u redovnom postupku ili isprava iz člana 101. stav 1. tačka 2) ovog zakona.


POGLAVLJE 7: Do sada su sprovedena dva skrininga, a izveštaj Evropske komisije pokazuje konstantan napredak u oblasti zaštite intelektualne svojine. Srbija ipak kasni sa nekim zakonima, a prioritet bi, prema izveštaju Komisije, trebalo da bude na koordinaciji u sprovođenju onoga što je dobro harmonizovano sa pravom Evropske unije. Akcenat mora da bude stavljen i na inspekciju koja služi da konstatuje pirateriju, nakon čega bi trebalo da reaguje tužilaštvo, čime se kroz sudsku presudu dokazuje da je pravo intelektualne svojine zaštićeno\nŠef Pregovaračkog tima za vođenje pregovora o pristupanju Republike Srbije EU Tanja Miščević izrazila je očekivanje da će pregovori o Poglavlju 7 biti otvoreni uskoro, uz ocenuda o ovoj temi neće biti većih problema u pregovorima sa Briselom.\nMiščević je na okruglom stolu o zaštiti intelektualne svojine i pregovaračkoj platformi za Poglavlje 7, koji je organizovala Američka privredna komora u Srbiji, navela da je Beograd imao dva vrlo uspešna skrininga, kao i da je izveštaj Evropske komisije pokazao da je napredak konstantan.\nSrbija ipak kasni sa nekim zakonima, a prioritet bi, prema izveštaju Komisije, trebalo da bude na koordinaciji u sprovođenju onoga što je dobro harmonizovano sa pravom Evropske unije.\nPrema njenoj oceni, akcenat mora da bude stavljen i na inspekciju koja služi da konstatuje pirateriju, nakon čega bi trebalo da reaguje tužilaštvo, čime se kroz sudsku presudu dokazuje da je pravo intelektualne svojine zaštićeno.\nMiščević je objasnila da u usaglašavanju sa evropskim propisima postoje tri faze, a to su pisanje evropskih zakona, njihovo sprovođenje i primena, koja se razlikuje od implementacije i gde bi na scenu trebalo da stupe inspekcijske službe.\nZamenik direktora Američke privredne komore, Amalija Pavić, podsetila je na to da ova komora od 2004. godine, zajedno sa predstavnicima Vlade Srbije, radi na unapređenju regulatornog okvira za zaštitu prava intelektualne svojine, i njegovom doslednom sprovođenju.\nOkruglom stolu su prisustvovali i predstavnici Zavoda za intelektualnu svojinu, Tržišne inspekcije Ministarstva trgovine, turizma i telekomunikacija, Posebnog tužilaštva za visokotehnološki kriminal, Poreske uprave, Uprave carina i Ministarstva unutrašnjih poslova.\nTom prilikom je bilo reči o napretku u sprečavanju piraterije i krivotvorenja na internetu, paralelnom uvozu, radu inspekcijskih službi, kao i procesuiranju krivičnih dela u oblasti zaštite intelektualne svojine.\nUčesnici okruglog stola zaključili su da je u proteklih deset godina došlo do napretka u pogledu zaštite intelektualne svojine, a najvažniji rezultati su smanjenje obima softverske piraterije sa 80 na 67 odsto, usvajanje i primena Zakona o posebnim ovlašćenjima radi zaštite prava intelektualne svojine ("Sl. glasnik RS", br. 46/2006 i 104/2009 - dr. zakoni), kao i specijalizacija istražnih organa i sudova radi efikasnije zaštite.\nIzvor: Vebsajt Vlade, 24.01.2017.


INFRASTRUKTURNI PROJEKTI – NOVE INVESTICIJE, POSAO, IMPULS IZLASKU IZ KRIZE\nPrivredna komora Beograda, u saradnji sa ministarstvima i Skupštinom grada Beograda, pokreće inicijativu za brže rešavanje i otpočinjanje radova na infrastrukturnim i građevinskim objektima i prostornim celinama u Beogradu, a koji su od značaja za privredu Grada.\nNa sastanku, na kome je predviđeno da se opredele i predlože prioriteti za ubrzanu realizaciju nekoliko projekata, će govoriti: gospodin Milutin Mrkonjić, ministar za infrastrukturu, predstavnici Skupštine grada Beograda, mr Milan Janković, predsednik Privredne komore Beograda, predstavnici Železnice Srbije, CIP-a, Energoprojekta, Luke Beograd, domaćih građevinskih firmi, putara, banaka, developera.\nSastanak će biti održan u Privrednoj komori Beograda, u petak, 30. oktobra 2009. godine u 11 sati, sala IV.\nBeograd svojim položajem i značajem za privredu predstavlja najinteresantnije investiciono područje u Srbiji, a projekti od značaja za glavni grad mogli bi generisati privredni rast u iznosu od više milijardi eura i značajno pokrenuti domaću građevinsku operativu, staviti u funkciju resurse koje ima Grad, kao i povećati atraktivnost Beograda i Srbije na svetskoj mapi investicionih područja.\nPokretanje nekoliko velikih projekata kao što su dovršetak Beograd-Centar "Prokop" i izmeštanje tehničkih veza pruga na Dorćolu, kao i oslobađanje prostora Beograd-Donji Grad i Dorćol i vezivanje tog prostora sa uređenjem prostora Luke Beograd, stvorili bi uslove za investicioni projekat od izuzetnog značaja, ali i razvoja jedinstvene ambijentalne celine.\nIzmeštanjem sadašnje Glavne železničke stanice i dela mreža pruga, stvaraju se mogućnosti za jedinstveno uređenje i stavljanje u funkciju priobalja Save i Dunava na jedan moderan, ekonomičan i racionalan način i stvaranja posebne veze između Beograda i njegovih obala.\nInfrastrukturni projekti podstiču privrednu aktivnost, umanjuju broj nezaposlenih, doprinose bržem izlasku iz ekonomske krize.


Pod komandom Krisa Pola, Hjuston na korak od zapadnog finala! - Sportske.net\nPod komandom Krisa Pola, Hjuston na korak od zapadnog finala!\nI drugi favorit napravio novi brejk, pa se nazire i zapadno finale...\nVoriorsi stigli do meč lopte u Nju OrleansuTop 10 - Ne može bolje od LeBronovog "bazer bitera""Rebus" Lebron pretekao sirenu na neverovatan način, Siksersi džabe bacali konfete, finale Istoka se nazire!Kandidat za klupu Baksa je - žena!"Obrva" baš terorisao šampiona, šta se desi kad naljutiš Hjuston?\nJuta nije imala šansu, čak ni u meču na mali broj poena, u kome su oba tima promašivala. Hjuston je napravio novi brejk, sada kontroliše seriju i ima šansu da u narednom meču u Teksasu overi finale.\nKris Pol je preuzeo palicu od Pola Hardena, kontrolisao utakmicu, 27 poena, 12 skokova, kada se Juta spustila na -5, pogodio je ključni šut, zatim je usledila asistencija za trojku Arize i sve je brzo bilo gotovo.\nHjuston je zatvorio reket, Klint Kapela je patrolirao, 12 poena, 15 skokova, čak 6 blokada, očigledno da Teksašani imaju mnogo oružja.\nPonovo je "Džezerima" nedostajao Riki Rubio, bez njega tim ima mnogo problema u organizaciji igre, na Fejvorsu se videlo da je rovit, Donovan Mičel je ubacio 25 poena, ali uz loš procenat šuta.\nJuta je šutirala ispod 39%, trojke 7 od 29, i mada Hjuston nije imao šutersko veče, našao je drugi način da dobije utakmicu.\nHarden je ubacio 24 poena, ali i on je dosta promašivao, ni kako rekosmo, sa raspoloženim Polom i Kapelom ipak je kvalitet prevagnuo na stranu gostiju.\nU prvom meču dana, slična priča, Voriorsi su napravili još jedan brejk u Nju Orleansu, vode sa 3:1 protiv Pelikansa, pa poput Hjustona imaju meč loptu kod kuće za konferencijsko finale.\nNju Orleans - Golden Stejt 92:118 (1:3)\nJuta - Hjuston 87:100 (1:3)


Mošti kneza Pavla izložne u Sabornoj crkvi - Kurir\nIsparvljena nepravda Isparvljena nepravda Mošti kneza Pavla izložene u Sabornoj crkvi\n19:33, 04.10.2012. 82\n"Ovo je veliki dan za srpsku istoriju i za srpski narod", rekao je patrijarh Irinej nakon služenja liturgije u Sabornoj crkvi u Beogradu gde su preneti posmrtni ostaci i gde će biti izloženi do petka\nBEOGRAD - Patrijarh srpski Irinej kaže da je prenosom posmrtnih ostataka kneza Pavla, kneginje Olge i njihovog sina, kneževića Nikole Karađorđevića u Srbiju ispravljena velika nepravda i da je danas veliki dan za srpsku istoriju i srpski narod.\n"Ovo je veliki dan za srpsku istoriju i za srpski narod", rekao je patrijarh Irinej nakon služenja liturgije u Sabornoj crkvi u Beogradu gde su preneti posmrtni ostaci i gde će biti izloženi do petka.\nPatrijarh je rekao da je to veliki dan i za Srbiju koja je dala saglasnost da se njihovi posmrtni ostaci donesu u zemlju. "Vlada se primila časne uloge da uzme učešće u ovom svetom danu i time je pokazala da ceni i poštuje ulogu dinastije Karađorđevića i Srpska pravoslavna crkva zahvaljuje na tom časnom delu", kazao je patrijarh.\nOn je rekao da je knez Pavle posebnu ulogu odigrao u istoriji kulture i da je bio svestan prilika u kojima se Jugoslavija nalazila, kao i da je knez Pavle preduzeo sve da se usaglasi odnos Jugoslavije sa velikim silama.\n"Pošao je putem mira jer je bio svestan moći velikih sila", rekao je Irinej i naveo da je knez Pavle najveći udar doživeo kada ga je vlast proglasila izdajnikom što je bio podjednako težak udar i za njegovu porodicu.\n"Sramota je skinuta sa njegovog imena i porodice kneza Pavla", rekao je Irinej i dodao da je velika nepravda ispravljena posle 36 godina od smrti kneza Pavla. Služenju liturgije u Sabornoj crkvi u koju su uneti posmrtni ostaci kneza Pavla, kneginje Olge i kneževića Nikole prisustvovali su i predsednik Srbije Tomislav Nikolić, premijer Ivica Dačić, kao i članovi porodice Karađorđević.\nKovčezi sa posmrtnim ostacima stigli su ispred Saborne crkve nešto pre 18 časova, a nakon intoniranja himne "Bože pravde" uneti su u Sabornu crkvu. Mimohod za građane u Sabornoj crkvi biće omogućen do petka u 17 časova, kada je planirano da kolona sa posmrtnim ostacima krene prema Oplencu, gde će u subotu biti sahranjeni članovi porodice Karađorđević.\nPosmrtni ostaci kneza Pavla Karađorđevića, njegove supruge Olge i sina Nikole ekshumirani su 28. septembra 2012. u Lozani u Švajcarskoj na groblju Boa de vo. Knez Pavle Karađorđević rođen je u Petrogradu 1893. godine, a preminuo je 14. septembra 1976. godine u Parizu.\nPavle Karađorđević je, posle ubistva kralja Aleksandra I Karađorđevića u Marseju 9. oktobra 1934. postao knez-namesnik Kraljevine Jugoslavije, vladajući umesto tada maloletnog kralja Petra II. Potpisnik je Trojnog pakta sa silama Osovine, 25. marta 1941, što je dva dana kasnije dovelo do masovnih demonstracija u Beogradu kojima je pakt odbačen a Jugoslavija bila konfrontirana Hitlerovoj Nemačkoj i izložena ratu kog je posle 12 dana, sa oslabljenom i nepripremljenom armijom, izgubila.\nNikolić: Vratićemo i mošti Kralja Petra Predsednik Srbije Tomislav Nikolić, koji je i predsednik Odbora za povratak posmrtnih ostataka članova porodice Karađorđević u Srbiju, izjavio je večeras da će Vlada Srbije nastojati da vrati i posmrtne ostatke kralja Petra i pored toga što "postoje izvesni problemi sa Sjedinjenim Američkim Državama".\nNe precizirajući o kojim problemima je reč, Nikolić je naglasio da će Srbija dočekati dan kada će "skinuti hipoteku sa svojih leđa da se loše ponela prema ljudima koji su bili zaslužni u Srbiji".\nGovoreći o značaju prenosa posmrtniuh ostataka kneza Pavla, kneginje Olge i kneževića Nikole Karađorđevića u Srbiju, Nikolić je rekao da je njegova dužnost bila da čoveka koji je vodio ovu državu poštuje zato što je "sve to Srbija, bila ona monarhija ili republika".\n"Sve je to utkano u istoriju i sudbinu naše države. Mislim da je ovo naš dug prema Karađorđevićima ne samo zato što su Karađorđevići, nego i prema knezu Pavlu zato što je on u to vreme bio regent - na izvestan način predsednik države", kazao je Nikolić.\nOn je rekao da je Vlada u Srbiji učinila dosta toga da vrati posmrtne ostatke porodice Karađhorjdevića i da će to činiti sve dok svi Karađođevići ne budu vraćeni u zemlju.\n(VIDEO) PUTIN PRED VELIKIM SVECEM: Ruski predsednik se poklonio moštima Nikolaja Čudotvorca\n(FOTO, VIDEO) MOŠTI SVETOG NIKOLE STIGLE U MOSKVU: Velikog svetitelja zvonima pozdravile sve crkve\nTAJNE O DRAŽI MIHAJLOVIĆU KOJE SU SE KRILE IZA SEDAM BRAVA: Čiča je ratovao sam protiv svih! 685


Vučić: Srbija je uvređena; Netanijahu dolazi | Skandalozno\nIzraelski premijer Benjamin Netanijahu prihvatio poziv da poseti Srbiju. U telefonskom razgovoru, predsednik Aleksandar Vučić je Netanijahuu rekao da je Srbija uvređena učešćem aviona i pilota izraelskog ratnog vazduhoplovstva u tzv. proslavi operacije „Oluja“ u Kninu, ali da je spremna da radi na jačanju saradnje sa Izraelom.\nPredsednik Republike Srbije Aleksandar Vučić razgovarao je telefonom sa premijerom Izraela Benjaminom Netanijahuom, saopštila je Služba za saradnju s medijima predsednika.\nPremijer Netanijahu je prihvatio poziv predsednika Vučića da poseti Srbiju, kako bi nastavili da unapređuju politički dijalog, ekonomsku saradnju i kulturne veze Srbije i Izraela, čime bi osnažili i međusobno razumevanje i poverenje.\nPredsednik Vučić je rekao premijeru Netanijahuu da je Srbija uvređena učešćem aviona i pilota izraelskog ratnog vazduhoplovstva u takozvanoj proslavi operacije „Oluja“ u Kninu, ali da je spremna da radi na jačanju saradnje sa Izraelom, u duhu najboljeg i najčvršćeg prijateljstva srpskog i jevrejskog naroda.\n„Srbija ostaje posvećena razvoju sveukupnih odnosa sa Izraelom i sa zadovoljstvom ističem kako je Beograd nedavno prijateljski dočekao predsednika Rivlina, kada je jednoj ulici dodeljeno ime Teodora Hercla, duhovnog oca izraelske države“, naglasio je predsednik Vučić, javio je RTS.\nDvojica sagovornika su se saglasili da postoje velike mogućnosti za saradnju dveju zemalja u poljoprivredi, kao i u informacionim tehnologijama, s obzirom na veliko iskustvo Izraela u tim oblastima, navodi se u saopštenju Službe za saradnju s medijima predsednika.\nBudite prvi sa komentarom na članku "Vučić: Srbija je uvređena; Netanijahu dolazi u Beograd"


Tramp želi razgraničenje Beograda i Prištine, „dinastija Klinton“ najveća kočnica, pišu „Novosti“ - 14.08.2019, Sputnik Srbija\nDeo američke administracije, pogotovo ljudi iz najbližeg okruženja predsednika Donalda Trampa, pokušavaju da vrate u igru razgraničenje, odnosno podelu... 14.08.2019, Sputnik Srbija\npolitika, vesti, sad\n07:16 14.08.2019 (Osveženo: 14:52 30.08.2021)\n© AP Photo / Frank AugsteinDžon Bolton\nDeo američke administracije, pogotovo ljudi iz najbližeg okruženja predsednika Donalda Trampa, pokušavaju da vrate u igru razgraničenje, odnosno podelu teritorija, kao moguće konačno rešenje za kosovsko pitanje, pišu „Novosti“.\nOn je i javno, u nekoliko navrata, pravio iskorake kada je reč o politici Vašingtona prema pitanju KiM, poručivši da se SAD „neće uključivati u dijalog između Srbije i Kosova o razmeni teritorija, ali i da ne isključuju teritorijalne korekcije“, navodi list.\nZbog toga se našao i na meti kritika pojedinih političkih krugova u SAD, jer su najveća kočnica da Amerika zaigra na kartu podele ili korekcije granica u nastavku dijaloga kadrovi koji su u Stejt departmentu preostali iz vremena „dinastije Klinton“, prenose Novosti.\nPodseća se i da se oglasio i Čarls Kapčan, član američkog Saveta za spoljne poslove i profesor Džordžtaun univerziteta, koji smatra da razmena teritorija treba da ostane na pregovaračkom stolu.\nOn je za „RSE“ kazao da ne misli da je to politički ili moralno neprijatnije od odvajanja Kosova od Srbije, što je takođe bilo prekrajanje granica duž etničkih linija.\n„Ako pripajanje severa Kosova pruža srpskoj Vladi i narodu osećanje da su sačuvali obraz u dovoljnoj meri da bi priznali nezavisnost Kosova, onda smatram da se to mora učiniti, jer ovaj predlog pruža, u najmanju ruku, jednu opciju više za izlazak iz ćorsokaka“, ocenio je Kapčan.


Subotičani vratili Gaćinovića - Admiral Bet SPORT\nSubotičani vratili Gaćinovića\nMarko Đinđić Posted on 8. juna 2019. 12:40 8. juna 2019. 12:21\nVladimir Gaćinović zameniće Predraga Rogana na mestu glavnog trenera Spartaka iz Subotice.\nPored Rogana, iz Subotice odlazi i njegov dosadašnji pomoćnik Branko Mirjačić, dok će ostatak stručnog štaba ostati isti – Darko Sekulović pomoćni trener, Srđan Žakula trener golmana i Radomir Živković kondicioni trener. Gaćinovićev pomoćnik biće Vladimir Buač, bivši trener Vojvodine.\nGaćinović se vraća na mesto uspeha, pošto je pre dve godine završio među četiri najbolje ekipe u ligi, obezbedio je učešće u kvalifikacijama za Ligu Evrope, gde je izbacio veoma favorizovanu Spartu iz Praga u drugom kolu, da bi u trećem ispao od Brondbija.\nIskusni trener potpisaće dvogodišnji ugovor sa superligašem, sa kojim će za nekoliko dana započeti letnje pripreme.\nTagovi : spartak subotica, superliga srbije, vladimir gaćinović\nRodić ide u Belgiju, ali ne u Anderleht\nŠevčenko: Znali smo gde će biti slobodne zone


Potpisani ugovori o zakupu lovišta\nMinistar za privredu Esed Radeljaš potpisao je danas ugovore o zakupu lovišta na području Bosansko-podrinjskog kantona Goražde.\nUgovore su potpisali Muamer Sijerčić, Sifet Žgalj i Ibrahim Komarica, predsjednici lovišta „Biserna“ Goražde, „Grebak“ Foča u FBiH i „dr. Zahid Čaušević“ Pale u FBiH.\nPrema novom Zakonu o lovstvu, umjesto koncesije lovišta se daju u zakup na deset godina, a visina zakupnine iznosi 10% od planiranog godišnjeg prihoda od odstrela divljači planiranog u lovno-privrednoj osnovi.\nPrema riječima ministra Radeljaša, Ministarstvo za privredu je ispoštovalo izmjene ovog zakona, prošlo proceduru Vlade i Skupštine BPK Goražde i ozvaničilo ih današnjim potpisivanjem ugovora sa predsjednicima lovišta.\n„Ovo je jedan pozitivan gest prema lovačkim društvima i treba im pomoći u programima i ja ću kao ministar nastojati da im pomognem u svakom segmentu vezano za lovačka društva“- istakao je ministar privrede.\nI predsjednici lovačkih društava zadovoljni su novim načinom zakupa lovišta koji im daje više prostora za rad i očuvanje lovišta.\n„ U ime svih lovačkih društava zahvalio bih se resornom ministarstvu, posebno ministru, što smo započeli jednu lijepu saradnju. Ovo za nas i lovačka društva mnogo znači. Deset godina je jedan fin period u kojem možemo da unaprjeđujemo svoja lovačka udruženja i lovišta- kazao Sifet Žgalj, predsjednik Lovačkog društva „Grebak“.\nOn ističe da se stanjem lovišta u našem kantonu može biti zadovoljno, kad je riječ o uređenju lovišta, katastra i brojnom stanju divljači.\n„ To je sve zahvaljujući našem mukotrpnom radu koji smo uložili i zaslužili ovo da dobijemo na deset godina. Mi jako dobro stojimo i u Lovačkom savezu FBiH tako da kanton može da se ponosi sa lovačkim udruženjima na svojoj teritoriji“- riječi u predsjednika Lovačkog udruženja „Grebak“.


RTCG - Radio Televizija Crne Gore - Nacionalni javni servis :: Podgorica :: Tražiće strože kazne za izazivanje požara\n16. 09. 2020. 07:54 >> 07:54 0\nFORMIRA SE SAVEZ VATROGASACA\nTražiće strože kazne za izazivanje požara\n“U planu imamo da okupimo sve komandire Službi zaštita i spašavanja i da vidimo koje su sve potrebe u ovoj oblasti. Kada pokupimo sve te informacije onda bismo išli sa njihovim pravnim uobličavanjem. U Podgorici je strahovito izraženo paljenja vatre na otvorenom. Mi ćemo da vidimo kako je najbolje da promijenimo zakonsku regulativu u smislu prekršajne ili krivične odgovornosti”, navodi Janković za Dan.\nJanković objašnjava da će Savez imati zadatak da razvija vatrogastvo u Crnoj Gori, da štiti i promoviše status vatrogasaca, da razvija međugradsku saradnju vatrogasaca spasilaca i opštinskih službi za zaštitu i spašavanje, da sarađuje sa jedinica civilne zaštite kao i saradnja sa jedinicama za gašenje požara iz vazduha.\nPožar Glavni grad Podgorica Služba zaštite Glavnog grada


pink.rs | VESIĆ POVODOM OBELEŽAVANJA SPASOVDANA: Bilo je ratova i razaranja, ali Srbija i Beograd su se uvek uzdizali (FOTO)\nVESIĆ POVODOM OBELEŽAVANJA SPASOVDANA: Bilo je ratova i razaranja, ali Srbija i Beograd su se uvek uzdizali (FOTO)\nPovodom obeležavanja slave grada Beograda, Spasovdana, danas je u Starom dvoru održan prijem kojem su prisustvovali ovogodišnji domaćin slave gradski menadžer Goran Vesić, predstavnici Grada Beograda, vlade Srbije, diplomatskog kora, ličnosti iz javnog i kulturnog života.\nVesić je rekao da Beograd 615 godina slavi Spasovdan, od 1403. godine kada je despot Stefan Lazarević proglasio Beograd glavnim gradom Srbije i uzeo Spasovdan za slavu Beograda.\n- Ovih šest vekova nisu bili srećni ni za Srbiju, ni za Beograd. Bilo je uspona i padova, bilo je ratova i razaranja, ali i Srbija i Beograd su se uvek uzdizali ponovo i uvek su našli način da prežive rat i razaranje - rekao je Vesić.\nOn je naveo da je te 1403. godine Srbija bila u teškoj situaciji, te da je despot Stefan Lazarević pronašao način da podigne državu, obnovi narod i da Srbiju ponovo učini prosperitetnom zemljom.\n- To je samo dokaz da bez obzira na teške istorijske okolnosti kada imate pravo vođstvo i lidere koji razumeju odnose u svetu, državi i narodu može da bude bolje - rekao je Vesić i istakao da je zato dobro što se danas, na čelu države nalazi predsednik Aleksandar Vučić koji na isti način vodi državu kroz teške istorijske okolnosti i pokušava da učini najbolje za naš narod i zemlju.\nVesić je istakao da Spasovdan nije običan praznik i da ima posebnu težinu u našem narodu.\n- Kao što je Spasovdan pobeda života nad smrću, pobeda Gospoda nad smrću, tako je Beograd, ako je mogao da bira praznik, izabrao pravi praznik, jer je Beograd na isti način pobeđivao razaranje i sve što se loše dešavalo - rekao je on.\nOn se osvrnuo na jučerašnje izjave da ovaj praznik ne bi trebalo da slavi država već samo crkva i ocenio ih kao politikantske.\n- Spasovdan je prilika da se svi okupimo, svi koji živimo u ovom gradu. Za one koji slave, Spasovdan je druga slava, a za one koji ne slave, Spasovdan je praznik - rekao je Vesić.\nPonovio je da je Spasovdan praznik koji treba da okupi sve ljude, jer je Beograd, kako kaže, veliki u svojim različitostima i u svim svojim ljudima bez obzira odakle su.\nGradski menadžer je poručio da slaviti Spasovdan nije samo čast već i velika obaveza.\n- Oni pre nas, mi sada i oni koji će doći samo smo gosti u Skupštini grada, a obaveza je da svakog dana uradimo nešto dobro za ljude jer ćemo se samo po tome pamtiti. Zato gradimo naš Beograd, gradimo bolju i srećniju budućnost za sve građane Beograda, koje god da su vere i nacije. Ipak, ne zaboravimo ko smo, odakle smo i šta smo, niti našu istoriju, tradiciju i kulturu jer samo tako imamo pravo na bolju budućnost - poručio je Vesić.\nArhimandrit Stefan Šarić je izrazio zahvalnost domaćinu i njegovim saradnicima, koji su se potrudili da okupe velik broj ljudi.\n- Zajedničkim okupljanjem, svedočimo da imamo čime da se ponosimo, tradicijom od preko šest vekova. Tako pokazujemo svima da smo faktor u ovom kraju, što je važno i predstavlja radost za sve nas - rekao je on.\nMeđu zvanicama na svečanom prijemu bili su ministar za rad, zapošljavanje, boračka i socijalna pitanja Zoran Đorđević, ambasador Nemačke Aksel Ditman, ambasador Velike Britanije Denis Kif, ambasadorka Izraela Alona Fišer Kam...\nRanije danas, liturgijom u Vaznesenjskoj crkvi koju je služio partrijar srpski Irinej i litijom centralnim gradskim ulicama obeležena je gradska slava - Vaznesenje gospodnje, Spasovdan.


Aktuelno / Sajmovi / JobFair 13\nOrganizator: FTN Beograd\nDatum održavanja: 4. novembra 2013.\nMesto održavanja: Tehnički fakulteta, Beograd\nSajam poslova za studente tehničko tehnoloških fakulteta „JobFair 13“ 4. i 5. novembra u Beogradu.\n„JobFair 13 – Kreiraj svoju budućnost!“, sajam za studente i diplomce tehničko– tehnoloških fakulteta biće održan 4. i 5. novembra 2013. godine u Zgradi tehničkih fakulteta u Beogradu.\nKako su saopštili organizatori, mladi inženjeri će tokom trajanja Sajma imati priliku da stupe u neposredan kontakt sa poslodavcima i upoznaju se sa radom vodećih kompanija koje uspešno posluju u Srbiji, uz mogućnost da svoje znanje primene u nekoj od njih.\n„JobFair“ će i ove godine obuhvatiti bogat edukativni program u vidu predavanja, treninga, tribina i studije slučaja. Na ovaj način mladi ljudi će imati priliku da saznaju više o aktuelnostima u struci i unaprede znanja i veštine koje će im pomoći da se efikasnije predstave poslodavcima.\nGlobalni pokrovitelj projekta je „Microsoft Srbija“. Kao Zlatni pokrovitelj „JobFair 13“, predstaviće se kompanija „Asseco“, a svoju viziju će sa mladim inženjerima i ove godine, kao Zeleni pokrovitelj, podeliti „Grundfos“. Značaj projekta prepoznali su i podržali ga i Kancelarija za mlade Gradske uprave grada Beograda i Srpska asocijacija menadžera, saopštili su organizatori.


Janjičari Archives - KRIK\nBelivuk priveden po dolasku u Srbiju\nVeljko Belivuk zvani Velja Nevolja, vođa navijačke grupe Partizana pod nazivom „Principi“, koga je srpska policija označila kao člana kavačkog kriminalnog klana, i njegov saradnik Marko Miljković privedeni su danas na informativni razgovor u policiju po sletanju na beogradski aerodrom, saznaje KRIK. Belivuk je doputovao iz Crne Gore u kojoj […]\nUhapšena dvojica zbog ubistva u Starčevu\nDvadesetčetvorogodišnji navijač Partizana Timotije Stojanović zvani Džimi ubijen je sinoć u Starčevu kada je na njega ispaljeno više hitaca. Policija je zbog ubistva uhapsila dvojica muškaraca, kažu iz Višeg tužilaštva u Pančevu za KRIK. Navijači Partizana oprostili su se od Stojanovića u objavi na instagram stranici koja se dovodi u vezu […]\nPredsednica Vlade Srbije Ana Brnabić rekla je danas da ne zna ko je Aleksandar Vidojević zvani Aca Rošavi, huligan sa kojim je sin predsednika Srbije Aleksandra Vučića pre dva dana sedeo u jednom beogradskom kafiću, ali i da se neće raspitati da li je kriminalac. Novinarka KRIK-a ih je tom […]\nReagujući na događaj prilikom kojeg je novinarki KRIK-a oduzet telefon pošto je fotografisala sina predsednika Srbije Aleksandra Vučića u društvu sa huliganom bliskim kavačkom klanu, predsednik je na instagramu istakao da je njegov sin Danilo pošten i pristojan mladić i optužio KRIK da mu crta metu na čelu. Vučić je […]


Kraj Napretkovog niza: Piroćanci su slavili na svom terenu -\nKraj Napretkovog niza: Piroćanci su slavili na svom terenu\n03.03.2019. Marko Radić Sport Ostavi komentar\nEkipa Napretka JKP poražena je na gostovanju u Pirotu 74:70 (22:22, 21:11, 15:17, 16:20). Presudni trenuci na meču odigrali su se u drugoj deonici, koju je domaći sastav dobio prilično ubedljivo – 22:11. Iako je Napredak bio bolji u trećoj i četvrtoj, nije uspeo da preokrene rezultat. Najefikasniji kod Aleksinčana bio je Dimitrije Raičević sa 17 poena, dok je najbolji po indeksu korisnosti bio Vojkan Milinčić (indeks 21).\nAleksinačka ekipa tako je doživela prvi poraz, posle puna četiri meseca u kojima su se ređale pobede. Ovaj poraz iskoristila je Kolubara, koja je tesno slavila protiv Zdravlja (80:78) i ponovo se izjednačila sa Napretkom na prvoj poziciji na tabeli. Ipak, tim iz Lazarevca ima prednost u ovoj borbi, jer ima bolji skor u međusobnim susretima.\nNapredak će narednog vikenda otići na novo gostovanje, ovog puta protiv ekipe Žarkova. Naredni protivnik našeg kluba nalazi se na pretposlednjem mestu, i beleži 3 pobede uz 17 poraza u dosadašnjem toku Druge muške lige Srbije.\nPrevious Post:Drugi protest „1 od 5 miliona” u Aleksincu\nNext Post:NSZ: U februaru porastao broj nezaposlenih


Tači je naveo da će se parlamentarni izbori na Kosovu održati u roku koji je utvrđen Ustavom.\n"Neće biti nove koalicije niti prevremenih izbora, pre Ustavom određenog roka. Mi ćemo sa visokom odgovornošću nastaviti da radimo", kazao je kosovski premijer na sednici vlade.\nTači je ocenio da ima prostora za zajednički rad i saradnju vlasti i opozicije u određenim državnim segmentima.\n"Ja sam uvek opoziciju video kao vrednost demokratskog društva. Verujem da će opozicija nastaviti kao i do sada da ostvaruje svoju aktivnu i konstruktivnu ulogu. Na kraju krajeva, okončanje nadgledane nezavisnosti je zasluga svih", kazao je kosovski premijer.\nŠto se tiče izbora za predsednika Kosova, Tači je rekao da će poštovati odluku Ustavnog suda da mandat predsednice traje do 2016. godine, ističući da je odluka Ustavnog suda najveće štete nanela upravo njegovoj DPK, koja bi "sigurno na izborima iz svojih redova imala predsednika".\nTači je ocenio da se uspešno ostvaruju svi zadaci u procesu okončanja nadgledanja nezavisnosti Kosova, koje je najavljeno za početak septembra.


Electrolux EUO93DB usisivač cena, cene Srbija, prodaja Beograd Novi Sad Niš\nElectrolux EUO93DB usisivač cene\nElectrolux EUO 93DB Snaga 700, Zapremina kese/posude Vrećica s-bag® Ultra Long Performance s higijenskim zatvaranjem: 5 l, Radijus rada 12 m, Buka 65 dBA... specifikacija\nUsisivač Electrolux EUO93DB 2200W, plavi\nEPonuda nije internet prodavnica već Vam omogućava da brzo i lako nađete Electrolux EUO93DB usisivač po najjeftinijoj ceni. Naš cilj je da kupci budu što bolje informisani o ponudi Electrolux usisivač EUO93DB na tržištu Srbije. Vrlo lako nalazite željeni proizvod za kategoriju Usisivači cene, ne morate da lutate od sajta do sajta za Electrolux Usisivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Electrolux EUO93DB usisivač sa PRODAVCEM. EPonuda ne može da garantuje potpunu tačnost specifikacije i slika za Electrolux EUO93DB usisivač. Pre kupovine, podatke za Electrolux usisivač EUO93DB proverite na sajtu PROIZVOĐAČA.


Xanax u "Podmornici" - Dan u Beogradu\nNaslovna » Izlasci » Muzika » Koncerti » Xanax u „Podmornici“\nXanax u „Podmornici“\nAh Neša 26. decembar 2011. Koncerti Postavite komentar\nKoncert benda Xanax biće održan 27. decembra od 23.00 u klubu „Podmornica“ (Čavketovo sokače bb, u pasažu iza Doma sindikata).\nGrupa je poznata po specifičnom zvuku i simbiozi različitih žanrova, a ovoga puta će se predstaviti i u avangardnom scenskom nastup. Bend će ovom prilikom učestvovati u eksperimentalnom performansu u organizaciji „Marketing teatra“ pa bi publika trebalo da „očekuje neočekivano“. Deo performansa biće snimljen i iskorišćen za snimanje novog spota benda.\nOrganizatori navode da ovim događajem žele da istaknu da muzička scena i pozorište mogu da budu integrisani u sve aspekte umetnosti, kao i marketinga i da ovo neće biti „obična klupska svirka“. (danubeogradu.rs)\nTagoviklub koncerti muzika podmornica svirka\nPrethodni Petarde – opasna „zabava“ za decu\nSledeći Ammo Nites live: Presing


Politički analitičar - Spahiu: Ako SAD odustanu od Kurtija slijede izbori na Kosovu | Info-ks.net\n11.05.2022 u 17:34\nPovodom posjete premijera Kosova Albina Kurtija Sjedinjenim Državama, politički analitičar Nexhmedin Spahiu izjavio je za Kosovo onlajn da će poruke koje odande bude doneo zavisiti od toga s kim će se se još sastati do kraja boravka, ali da je glavna američka poruka svakako da dijalog Kosova i Srbije što prije treba okončati.\nNakon više najava i odlaganja premijer Kosova Albin Kurti je od prošlog vikenda u SAD, gdje je do sada razgovarao sa zvaničnicima pojedinih velikih kompanija, koje je pozvao da ulažu na Kosovo.\nNa pitanje šta građani Kosova mogu da očekuju i koja će poruka biti poslata iz SAD, analitičar Spahiu kaže da sve zavisi od toga s kim će se Kurti sastati do kraja posjete.\n"Zavisi koga će sresti do kraja posjete SAD, ali vjerujem da je poruka koja dolazi iz SAD ta da mora što prije da se okonača dogovor sa Srbijom, i da je sada najpovoljnije vrijeme da se to uradi. Ipak, zavisi koliko će on shvatiti tu poruku i dokle će umeti da je sprovede", kazao je Spahiu.\nNa pitanje da li možemo da očekujemo nove izbore na Kosovu, Spahiu kaže da sve zavisi od Kurtija kako se postavi prema dijalogu Kosova i Srbije.\n"Za sada neće biti izbora, ali sve zavisi kako će se Kurti postaviti prema dijalogu sa Srbijom. Ukoliko Amerikanci vide da ima nešto kod njega što vuče naprijed, on će nastaviti svoj mandat, ukoliko odustanu od njega, slijede nam izbori", zaključio je Spahiu.\nNexhemdin SpahiuAlbin KurtiSADIzbori


Događaji u Beču ovog vikenda koji će izavati i gužve u saobraćaju\nNaslovna VestiGradske vestiDogađaji u Beču ovog vikenda koji će izavati i gužve u saobraćaju\n10. maja 2019 u 07:01\nDogađaji u Beču koji će ovog vikenda privući pažnju brojne publike, ali i stvoriti i gužve u saobraćaju, te organizatori savetuju korišćenje javnog prevoza jer će garaže u blizini održavanja manifestacija sigurno biti prebukirane.\nNarednog vikenda Bečlije očekuje dva velika događaja u Beču koja će privući pažnju brojne publike. Jedan je otvaranje kulturne manifestacije Wiener Festwochen –„Bečke svečane sedmice“, a drugi je sajam „Baby Expo“ na kojem će u centru pažnje posetilaca biti sve u vezi sa bebama.\nWiener Festwochen – Bečke svečane sedmice\nManifestacija „Wiener Festwochen“, odnosno „Bečke svečane sedmice“, održava se od 10. maja do 16. juna, a svečano otvaranje je u petak, 10. maja, sa početkom u 21:20 sati na trgu ispred Gradske kuće (Rathausplatz), ulaz je besplatan, a nastupiće brojni austrijski i inostrani umetnici, između ostalih i naša Jelena Popržan na violi, kao i Slavko Ninić, frontmen grupe „Wiener Tschuschenkapelle“.\nNarednih dana praktično čitav grad će se pretvoriti u jednu veliku binu. Na oko 30 lokacija u gradu velikani iz oblasti pozorišta, filma, plesa i muzike će predstaviti svoja najnovija ostvarenja. Težište ove godine je, kako na otvaranju, tako i na priredbama koje slede na damama, umetnicama najrazličitijih žanrova.\nDetaljan program „Bečkih svečanih sedmica“ možete pročitati na zvaničnoj internet stranici Wiener Festwochen\nBaby Expo – Sajam posvećen bebama\nVelika tradicionalna sajamska priredba „Baby Expo“ se održava od 10. do 12. maja 2019. godine u Gradskoj dvorani, hala D (Wiener Stadthalle), a otvorena je za posetioce od 9:00 do 18:00 časova.\nU nedelju, na Dan majki, ulaz za mame je od 09:00 do 11:00 sati upola jevtiniji, a prvih 200 mama koje dođu na događaj dobiće specijalne poklone. Ulaznica za „Baby Expo“ inače košta 12 evra.\nPosetioce ovog događaja u Beču očekuju ponude za najmlađe na 250 štandova uz raznovrstan sajamski program: od cucli i hrane za bebe, preko nameštaja i mode za mališane, pa sve do dečjih sedišta za automobile i dečjih kolica. I naravno puno korisnih informacija i zabave, kako za dečicu, tako i za mame i tate.\nViše o programu na internet stranici „Baby Expo“.\nOrganizatori oba događaja u Beču računaju sa brojnim posetiocima, što će sigurno stvoriti i probleme u saobraćaju, pa svojim gostima savetuju da u prvom redu koriste sredstava javnog prevoza jer će garaže u blizini održavanja manifestacija sigurno biti prebukirane.\nDogađaji u Beču koji će takođe biti posećeni su i Dan tramvaja i gastonosmka manifestacija Genuss Festival o kojima smo već pisali predhodnih dana.\nPozorišna predstava tragikomedija „Hor bečkih dečaka“ u Beču\njavni saobraćaj kulturna manifestacija PROGRAM ZA DECU turistička atrakcija zabava život u beču\nBečlije vole svoje božićne pijace i prazničnu atmosferu\nKoncertna arena: Beč uskoro dobija novu mega koncertnu dvoranu u 3. becirku\nPrater je i zimi mesto nezaboravnog provoda\nTime Travel Vienna: Nezaboravan doživljaj u Beču i putovanje kroz vreme


Francuski železnički radnici okupirali su Gare de Lyon\nPOČETNATHE WORLDEVROPSKI33 FranceFrancuski željeznički radnici zauzimaju Gare de Lyon\nFrancuski željeznički radnici zauzimaju Gare de Lyon\n24 / 12 / 2019 33 France, EVROPSKI, THE WORLD, ŽELEZNIČKE, GENERAL, HEADLINE, VIDEO\nželjeznički radnici upadaju u gare de Lyon\nŠtrajkovali su željeznički radnici u Francuskoj jučer ispred stanice Gare de Lyon u Parizu. Sukobivši se sa policijom koja je intervenisala u akciji, radnici su danas zauzeli stanicu.\nGeneralni štrajk pokrenut u Francuskoj protiv 'penzijske reforme' predsjednika Emmanuela Macrona 5. decembra nastavlja se.\nUjutro 19. dana štrajka željezničari su pokrenuli akciju ispred stanice Gare de Lyon u Parizu. U akciji koja je započela juče došlo je do sukoba između policije i demonstranata.\nUprkos intervenciji policije, željeznički radnici nastavili su svoje aktivnosti zauzevši danas stanicu Gare de Lyon.\nNapad radnika na stanicu bio je posmatran kao: (Habersol)\nŽeljezničari su takođe učestvovali u štrajku u Francuskoj\nNostalgični tramvaj u Antaliji\nŠumsko područje koje će biti zauzeto u Mersinu postalo je „Šumica İdlib mučenika“\nŠtrajk željezničkih i transportnih radnika u Francuskoj\nŽeljezničari štrajkuju i u Francuskoj\nRadnici Tüdemsaş se zahvalili Carlosu\nKadir Topbaş: "2013 ĆE KORISTITI 5 MILION PEOPLE RAIL SYSTEMS U XNUMX"\nAutobusne stanice u Kocaeli


POČELE PRIPREME ZA MOSI 2021: Organizacioni i Izvršni odbor, Komisije,dogovori sa turističkom privredom,sportska infrastruktura\nObjavljeno sreda, 26 februar 2020 10:42\nOpštinska administracija je počela sa velikim i zahtjevim poslom - pripremana za organizaciju MOSI igara 2021 godine.Postepeno se utvrrdjuju sastavi Organizacionog i Izvršnog odbora kao i 15 komisija za pripremu i organizovanje ove velike manifestacije.\nOdržani su radni sastanci sa upravama hotela Bjanka i Sheraton kako bi se i oni uključili da početkom jula 2021 godine u svojim prestižnim kapacitetima imaju smještene učesnike MOSI-ja.Narednih dana će biti održani radni dogovori sa ostalom turističkom privredom grada kako bi se i prema njima uputiile inicijative za saradnju u smještaju i ishrani tokom trajanja MOSI igara.\nIz opštine posebno značajnim ističu radni sastanak u Ministarstvu sporta na kojem je ministar Nikola Janović sa saradnicima uputio rukovodstvo opštine uputio u procedure i načine na koje mogu računati na podršku Ministarstva.Dogovoreno je da opština sačini detaljnu analizu potreba i mogućnosti infrastrukturnog opremanja i rekonstrukcije sportskih objekata i sadržaja.\nDa bi ta analiza bila kompletna ali i što prije uradjena organizivan je radni sastanak „na otvorenom“, odnosno u Sportskoj zoni kojem su prisustvovali glavni arhitekta za Kolašin i Pdgoricu, Filip Aleksić sa saradnicom Andrijanom Pavićević kao i Milosav Bulatović predsjednik opštine, Milan Djukić, predsjednik SO-e. Bojan Kuburović, potpresjednik opštine,Ljiljana Rakočević, sekretarka za prostorno planiranje i urbanizam, Veljo Jovanović, opštinski menadžer i Milivoje Bulatović, direktor DOO Komunalno.\nGlavni aritekta Filip Aleksić je konstatovao da je veliki korak uradjen usvajanjem DUP-a Sportska zona, čime su stvoreni uslovi da se uredjuje ovaj dio Kolašina a samim tim i izvode radovi na sportskoj infrastrukturi.Predložio je da se ovaj prostor fazno uredjuje i za potrebe MOSI igara ali i drugih sportsko-rekreativnh sadržaja koji su neopodni ponudama sportskog turizma.U narednim danima biće uradjeno idejno rješenje koje će utvrditi precizne potrebe opštine Kolašin u eventualnoj adaptaciji i rekonstrukciji sportskij objekata na Lugu i drugim djelovima grada.Dio sadašnje faze priprema biće i radni sastanci u opštinama Pljevljam Berane i Mojkovac koje su u skorijoj prošlosti bili domaćini MOSI igrama.


Proslava 180. rođendana Narodne biblioteke Srbije - Bizlife.rs\nProslava 180. rođendana Narodne biblioteke Srbije\n13:55 Beograd, 23.02.2012.\nNarodna biblioteka Srbije obeležiće 27. i 28. februara 180 godina postojanja bogatim programom koji će obuhvatiti radionice, predavanja, koncerte, kao i stručno vođenje kroz izložbu “Srbija na karti Evrope i sveta”.\nNarodna biblioteka Srbije osnovana je 28. februara 1832. godine, a program obeležavanja 180 godina postojanja, počinje 27. februara potpisivanjem sporazuma o saradnji sa Arhivom Srbije i Filološkim fakultetom Univerziteta u Beogradu. Sledi prezentacija “Tempus” projekta i dva predavanja prof. dr Ana Marie Tamaro sa Univerziteta u Parmi (Italija), čije teme će biti “Novi ili inovirani bibliotečki servisi u digitalnom okruženju” i “Uspostavljanje institucionalnih repozitorija u biblioteci”.\nPrezentaciju “Virtuelna biblioteka Srbije” održaće Vesna Stevanović iz NBS-a, biće organizovana radionica “Oživljeni rukopisi” Odeljenja za konzervaciju i restauraciju NBS, a o Beogradu i Srbiji u vreme osnivanja Narodne biblioteke Srbije govoriće književnica, akademik Svetlana Velmar-Janković.\nCentralna manifestacija obeležavanja jubileja i dodela Nagrade Narodne biblioteke Srbije za najbolju među najčitanijim knjigama u prethodnoj godini biće održana 28. februara u amfiteatru NBS-a. Narodna biblioteka pokreće i novi program “Dečja Narodna biblioteka Srbije”, u okviru koga će 28. februara književnici Ljubivoje Ršumović i Uroš Petrović razgovarati sa decom o nastajanju pesme i romana.\nDekan Filološkog fakulteta u Beogradu prof. dr Aleksandra Vraneš održaće predavanje na temu “Putevi i raskršća Narodne biblioteke Srbije”.\nOba dana predviđena su stručna vođenja kroz izložbu “Srbija na karti Evrope i sveta”, a posetioce će kroz postavku provesti autorke dr Olivera Stefanović i Maša Miloradović. Najavljen je i koncert Pevačkog društva “Mokranjac” pri hramu Svetog Save u Beogradu sa dirigentom Jelenom Jež i svečani koncert orkestra “Metamorfozis”, kojim se završava program obeležavanja jubileja NBS-a.\nUlaz na sve programe posvećene obeležavanju velikog jubileja je slobodan.


Bosch Srbija - eMagine\nPredstavljamo vam kompaniju Bosch Srbija, glavnog pokrovitelja i organizatora konferencije eMagine.\n„Bosch Srbija prati tehnološki razvoj i u 2015. godini kompanija je otvorila dva nova odeljenja u Srbiji u okviru informaciono-komunikacionih tehnologjia (ICT): Mobility Media i E-trgovina električnim ručnim alatima,\nMobility Media razvija software aplikacije za iOS i Android uređaje za Car Management. Aplikacija omogućava vozačima da u svakom momentu imaju uvid u ispravnost vozila, pruža različite vrste usluga i podrške vozačima na putu i predstavlja svojevrstan dnevnik vožnje uz mogućnost davanja sugestija za ekonomičnu vožnju i smanjenje troškova korišćenja i održavanja vozila.\nOdeljenje koje radi na razvoju aplikacija za E-trgovinu električnih ručnih alata preko mobilnih uređaja, omogućava dostupnost kupovine i dostave proizvoda na kućnu adresu. Na taj način korisnike električnih ručnih alata širom sveta samo nekoliko klikova deli od proizvoda koji im olakšavaju svakodnevni život. Pored razvoja internet prodavnica, odeljenje radi na podršci implementacije i održavanja SAP sistema, te učestvuje u aktivnostima koje kompanija preduzima u oblasti digitalizacije i agilne transformacije Bosch organizacije globalno. Nedavno, tim je počeo i sa razvojem inžinjerskog softvera. Kompanija planira da nastavi sa povećanjem broja zaposlenih u IT sektoru i u 2017. godini“ , rekla je Jovanka Jovanović, generalna direktorka kompanije Bosch u Srbiji.\nKompanija Robert Bosch d.o.o, sa sedištem u Beogradu, osnovana je 2006. godine i zastupljena je sa dva entiteta koji čine regionalne ćerke firme Bosch Grupe, globalnog lidera u razvoju tehnologija I usluga sa skoro 375.000 saradnika i ukupnim prihodom od 70,6 milijardi evra ostvarenim u 2015. godini. Bosch u Srbiji pokriva sledeće poslovne oblasti:\nProizvodnja sistema brisača u Bosch proizvodnom pogonu u Pećincima,\nDistribucija proizvoda iz oblasti automobilske opreme, električnih ručnih alata, termotehnike i sigurnosnih sistema pod okriljem brendova Bosch, Skil, Dremel i Buderus,\nUsluge vezano za upravljanje životnim ciklusom proizvoda iz oblasti automobilske industrije za Bosch Grupu na svetskom nivou,\nUsluge u oblasti Informaciono-komunikacionih tehnologija (ICT).\nNa konferenciji eMagine, imaćete priliku da se na Bosch štandu upoznate sa predstavnicima odeljenja za E-trgovinu električim ručnim alatima i Mobility Media, videćete koje se sve potencijalne prilike pružaju u kompaniji Bosch i takođe pričaćemo o transformaciji jedne kompanije u digitalnom dobu.\nViše informacija o kompaniji možete naći na zvaničnom sajtu www.bosch.rs, ili na Facebook stranici: Bosch Srbija.


Sve aktivnija proputinovska opozicija u Srbiji\nU Srbiji raste meka moć i uticaj Rusije, ocenjeno je na konferenciji o ruskom uticaju na stabilizaciju, demokratizaciju i evropske integracije Srbije, koju je organizovao Centar za evroatlantske studije. Navedeno je da je kao novi faktor podrivanja evropskih integracija Srbije sve vidljivija i aktivnija proputinovska opozicija. Predstavljeni su i rezultati istraživanja stavova mladih građana Srbije o EU, SAD i Rusiji.\nUzima se zdravo za gotovo da Rusija nema ništa protiv evropskih integracija regiona, navela je direktorka Centra za evroatlantske studije (CEAS) Jelena Milić ocenivši da je "klima u Srbiji takva da njome hara 'savršena bura' ruskih interesa koji žele da spreče Srbiju u procesu demokratizacije, stabilizacije i evropskih integracija". Kaže da je novi faktor podrivanja evropskih integracija Srbije sve vidljivija i aktivnija proputinovska opozicija u Srbiji.\n“Mi smo od 2000. godine naovamo imali nacionalističku, konzervativnu, evroskeptičnu opoziciju, ali nikad nismo imali direktno proputinovsku opoziciju. To je novi momenat. A medijski prostor koji oni uzimaju je vrlo neuobičajen s obzirom da su neparlamentarne stranke ili neregistrovane političke stranke ili grupe. Da li bi oni takav prostor mogli da imaju da ne postoji nevidljiva ruka ove Vlade koja ih kreira i koja im to dopušta?”, kaže Milić.\nNa konferenciji je predstavljeno istraživanje "EU, Rusija, SAD: predstave i preferencije građana Srbije od 18 do 35 godina".\n“Pitanje koje se meni postavilo jeste kako to i zašto da ovi mladi ljudi sebe žele da isele u zapadne zemlje EU i u SAD, a hoće da usele Rusiju u Srbiju”, zapitala se Svetlana Logar iz IPSOS-a nakon rezultata istraživanja.\n“Kada bi neko hteo da se iseli od tih mladih ljudi onda bi 23 posto izabralo SAD, ali kad se radi o izgradnji sopstvene zemlje, Srbije, onda je to 11 posto. Dakle, nekih 12 posto više bi sebe iselilo u SAD, a manje koristilo taj model za izgradnju sopstvene zemlje. I 19 posto bi se iselilo u Rusiju, a 27 bi taj model izabralo kao model za izgradnju Srbije”, prenela je Logar.\nIstraživanje o stavovima mladih obuhvatilo je i neka aktuelna pitanja poput ruskih vojnih baza.\n“Da li bi vojni savez sa Rusijom podrazumevao prisustvo ruskih vojnih baza u Srbiji? 71 posto kaže `da`, i od tih 71 odsto, 80 posto to podržava, što čini približno 57 procenata mladih ljudi koji podržavaju ruske vojne baze”, rekla je Logar.\nKomentarišiću za RSE najavu predsednika Srbije Tomislava Nikolića da Srbija ima pripremljen sporazum prema kome bi službenici rusko-srpskog humanitarnog centra u Nišu imali isti status kao službenici NATO, što bi za njega bio bio “dobar balans i praktičan dokaz neutralnosti", Jelena Milić, direktorka CEAS-a kaže da postoji pritisak Rusije da se tom centru da bilo kakav status.\n“Ne može se praviti pandan sa humanitarnim centrom i sa zvaničnom vojnom institucijom, koja već 60 godina ima svoje ustrojstvo i mehanizme, delovanje i diplomatske misije u svetu, što je međunarodna organizacija. Znači ne mogu se porediti babe i žabe”, ocenila je ona.\nPred početak konferencije o ruskom uticaju na stabilizaciju, demokratizaciju i evropske integracije Srbije, dvadesetak predstavnika NKPJ i SKOJ protestovalo je protiv njenog održanja zbog, kako su naveli, predstavnika Ukrajine koji učestvuju na skupu i sporazuma koji je Srbija potpisala sa NATO.\nUzvikivali su “NATO fašisti”, “Nato ubice, napolje iz Srbije”. Nosili su zastave i transparente sa natpisima "Smrt fašizmu - sloboda narodu", "Jelena Milić podržava fašizam", "Solidarnost sa KP Ukrajine".\nA na samoj konferenciji jdna od tema bila je i da li je rusko tržište šansa za Srbiju ili mit. Ekonomski novinar Mijat Lakićević kaže da jeste šansa, ali kao i svako drugo. Rusija nam neće pokloniti svoje tržište već ga moramo osvojiti u oštroj utakmici sa drugima, rekao je Lakićević.\n“Ruski odnos prema Srbiji možda najbolje ilustruje primer sa kragujevačkom fabrikom automobila. Srbija je oduvek nastojala da na listu slobodne trgovine ubaci `Fijat`, ali to nije uspevala. Rusi `Fijat` nisu pustili iako deset hiljada vozila za njihovo ogromno tržište ne znači praktično ništa. Rusi su se za razliku od nas držali naše poslovice`ljubav za ljubav, a sir za pare`“, kaže Lakićević.\nOn ocenjuje da kao investitor Rusija ima još manji značaj od trgovinskog partnera. “Ukupne ruske investicije u Srbiju procenjuju se na milijardu i sto miliona evra. Ispred Rusije su Italija sa dve milijarde evra, Austrija, Norveška, Belgija, Nemačka, Grčka, SAD su otprilike na istom nivou kao Rusija, tu je i Slovenija”.\nZaključuje da u poslednjih godinu dana Rusi najviše investiraju u medije i jačanje kulturnih veza.\n“Izgubivši ekonomsku snagu Rusija je krenula u pokazivanje svoje tzv. meke moći, osnovala je Sputnjik, neke kulturne centre”, kaže Mijat Lakićević.\nRuski kulturni uticaj naročito se intenzivira u tzv. graničnim područjima srpskog nacionalnog entiteta i u područjima koja su naseljena nacionalnim manjinama, rekla je Snežana Ilić iz zrenjaninskog Centra za razvoj civilnog društva.\n„Znači, Vojvodina u celini kao region, u okviru nje Subotica, Novi Sad. A što vidimo i u otvaranju ruskog kulturnog centra i u Bujanovcu, koji je jedna od opština gde ima srpskog življa od tri opštine u Preševskoj dolini“, kaže Ilić.\nNa kraju ona ocenuje i da nekoliko poslednjih izveštaja Evropske komisije o napretku Srbije u delovima koji se odnose na položaj nacionalnih manjina „jasno pokazuje da EU manje zanimaju stvarni pomaci na planu poboljšanja položaja nacionalnih manjina a mnogo više osnovna spoljnopolitička orijentacija Srbije.“\n„Kratko rečeno, što je Srbija dalje od Moskve imamo zadovoljniji Brisel, relativno nezavisno od stvarnog stanja unutar Srbije“, zaključuje Ilić.


Ministar spoljne trgovine i ekonomskih odnosa BiH Mirko Šarović ocijenio je da je održavanje i organizacija investicione konferencije “Kina plus 16 zemalja srednje i jugoistočne Evrope” u okviru “Sarajevo biznis foruma”, veliki događaj i uspjeh za BiH, ali i važan momenat za njenu ekonomiju.\n“To će ove godine biti najjači i najsnažniji forum u svakom pogledu i na neki način postaviće temelje organizaciji budućih foruma, te se postaviti kao ključni i najznačajniji biznis forum u cijelom regionu”, ocijenio je Šarović pred početak dvodnevne međunarodne investicione konferencije u Sarajevu.\nŠarović je rekao novinarima da se već sada nagovještavaju značajniji rezultati kao što je potpisivanje aneksa za energetski blok “Tuzla sedam”. “Na korak smo od realizacije jednog velikog investicionog poduhvata koji će ekonomiju BiH u narednom periodu učiniti dinamičnom”, kaže Šarović.\nOn je napomenuo da BiH nije u potpunosti iskoristila potencijale Kine. “Na raspolaganju nam stoje znatna sredstva iz ovog fonda za komercijalne kredite koji su vrlo povoljni, ali i za preferencijalne kredite koji su najpovoljniji. Ovi krediti su jedan način podrške Kine BiH”, naveo je Šarović.\nOn je istakao da je BiH iskoristila jednu šansu kroz izgradnju termo-bloka “Stanari”, koji je izgrađen po najvišim standardima.\nŠarović je napomenuo da je na forumu prisutno više od 120 kineskih menadžera i biznismena, što govori o zainteresovanosti kineskih kompanija za ekonomiju BiH.\nOn kaže da će BiH danas, kroz različite panele, predstaviti svoje projekte. “Na konferenciji je prisutan cijeli komorski sistem BiH, počevši od prestavnika Spoljnotrgovinske komore BiH, privrednih komora Republike Srpske i Federacije BiH, Fipe koja će imati svoje prezentacije”, rekao je Šarović.\nPrema njegovim riječima, privrednici će na ovom forumu pronalaziti svoje puteve za saradnju i trgovinu, ali i investicije, što i jeste suština ovakvih skupova, dok će, s druge strane, Savjet ministara BiH i vlasti podstaći komunikaciju i susrete da bi ovaj forum bio uspješan. Srna\nTagovi: medjunarodna investiciona konferencijamirko sarovicprivrednicisarajevo biznis forum


Brajović uručio Trinaestojulske nagrade i poručio: Misliti tuđom glavom nije dostojanstveno - PORTAL REVIJE FOKUS\nBrajović uručio Trinaestojulske nagrade i poručio: Misliti tuđom glavom nije dostojanstveno\nOn je danas, na svečanosti u Vili Gorica, uručio najveće državno priznanje ovogodišnjim dobitnicima – Institutu za javno zdravlje (IJZ), doktoru Ranku Lazoviću i istoričaru Živku Andrijaševiću.\nPrema riječima Brajovića, država je kao čovjek – sazdana od vrlina i mana, od odgovornosti.\n„Znam da nikad nijeste izdali Crnu Goru, a ova nagrada je potvrda da nije ni ona vas. Zato, danas i sjutra – na obraz, na stručnost, na odgovornost vam Crna Gora, poštovani laureati“, zaključio je Brajović.\n„U ime mojih kolega i svoje ime želim da se zahvalim žiriju za dodjelu Trinaestojulske nagrade što je visoke vrednovao i uvažio naš rad i naše djelo”, kazao je Andrijašević.\nTags: dodjelaIvan BrajovićSkupštinaTrinaestojulska nagrada\nPrethodna priča Užasna noć u Novom Pazaru: Deset pacijenata preminulo od Kovida-19\nSledeća priča Na današnji dan Nihad Ćatić je posao posljednji izvještaj iz Srebrenice: "Majko, vidimo se u Tuzli...”\nNova tri slučaja koronavirusa, svi iz Bijelog Polja, u KCCG se liječi pet pacijenata


Komforan porodični bungalov od betona - Moj Enterijer – Kupatila, Nameštaj, Kuhinje, Garniture...\nAmerički arhitekta Kreg Mek Mahon, renovirao je i produžio ovu stambenu jedinicu kako bi obezbedila ugodan dom za njegovu tročlanu porodicu.\nGlavni dizajnerski ciljevi predstavljali su kreiranje jednospratnog modernog otvorenog doma sa interkonekcijom spoljnog i unutrašnjeg prostora za život, koji prikazuje kako je moguće da porodica može komotno živeti na imanju kompaktne veličine, bez žrtvovanja komfora, kvaliteta ili upotrebne vrednosti.\nPostojeća struktura kreirana je 1959. godine, očuvana je i ponovo obnovljena, jednim delom zbog svog kvaliteta izgradnje i izdržljivosti. Unutar ove konstrukcije, enterijerni pregradni zidovi otklonjeni su kako bi kreirali otvoreni plan prostora za svoje stanare.\nUlazni deo okrenut je ka monumentalnom betonskom kaminu koji zauzima centralni deo prostora. Kada pogledamo ka zadnjoj stani, vidimo da je arhitekta uključio kuhinjsku i trpezarijsku površinu, spojenu sa spoljnom terasom sučeljenoj sa ulicom.\nArhitektonski tim produžio je ovaj dom na južnoj strani, kreirajući paviljon sa dve spavaće sobe, smešten između postojećeg odraslog hrasta i visokih bambusovih ograda. Na samom kraju imanja, garaža je takođe proširena zajedno sa odvojenim studiom, koji je veoma prikladan za zabavljanje gostiju ili smeštaj odrasle dece kada dođu u posetu.\nKako bi uvećali konekciju sa spoljnom sredinom, krovna konstrukcija trpezarijskog prostora produžena je iznad originalne garaže, radi uživanja u zvezdanom nebu i odmora na otvorenom. Duboke krovne konstrukcije takođe sprečavaju da se građevina pregreva. Sveukupno, projekat je kreiran sa nekoliko samoodrživih i pasivnih karakteristika nalik prirodnoj ventilaciji i energetski efikasnim rešenjima korišćenim na izolaciji.\nPROČITAJTE SLEDEĆI TEKST: Moderna restauracija stare kuće


Nikolić: „SPC odredila mandatare, a Joanikije sad okuplja političare uoči izbora u Nikšiću“ – Portal Budva\nNikolić: „SPC odredila…\nNikolić: „SPC odredila mandatare, a Joanikije sad okuplja političare uoči izbora u Nikšiću“\nFoto: MINA news\nSrpska pravoslavna crkva ne odustaje od pretenzija da upravlja političkim procesima u Crnoj Gori. Nakon što je sastavila Vladu, odredila mandatara i ministre, svoje ambicije je usmjerila u pravcu predstojećih izbora u Nikšiću, saopštio je danas portparol DPS-a i poslanik u Skupštini Crne Gore Miloš Nikolić.\n“Administrator Mitropolije crnogorsko – primorske Joanikije prihvatio se okupljanja političara i organizovanja pojedinačnih sastanak, u cilju agitacije za formiranje jedinstvene crkvene liste. Svjesni da su formirali vladu koja je predmet podsmijeha i sinonim nekompetencije u regionu, predstavnici Srpske crkve predvođeni episkopom Joanikijem, intenzivno ubjeđuju lidere stranaka koje čine skupštinsku većinu, da se “saborno” pojave na listi u Nikšiću, i tako pokušaju da nastupe na izborima”, saopštio je Nikolić.\nKako je naveo, proces pacifikovanja nezadovoljnih započeo je podjelom lukrativnih funkcija po dubini, a nastavljen Joanikijevim ubjeđivanjem i lobiranjem.\n“Ipak, naivno je očekivati da ova nepuna dva mjeseca njihove klerikalne vlasti, u kojoj su uspjeli da naprave štetu, i upropaste čega god su se dotakli, izblamiraju svuda gdje su stigli, pogaze sve atribute po kojima je bila prepoznata suverena Crna Gora, osramote je i obrukaju, neće biti dovoljna opomena za sve građane Crne Gore a posebno Nikšićane, da na sljedećim izborima, glasaju po svojim nahođenjima i potrebama, u skladu sa najboljim interesom svojih porodica i grada u kojem žive a ne po diktatu bilo koje vjerske zajednice”, zaključio je Nikolić.


Objavljeno: Friday 12. April, 2013 , Članak napisao: mirjana, komentara\nZaboravili ste da kupite poklon dragoj osobi ili niste stigli zbog svakodnevnih obaveza? Iznenada ste pozvani na rođendan ili neku drugu proslavu? Bez obzira na to koliki je vaš budžet, lep poklon uvek obraduje i nas i one kojima ga poklanjamo. Da li želite da izaberete savršeni? Zaboravite... Pročitajte više\nPROLEĆNO ČIŠĆENJE DUŠE\nObjavljeno: Tuesday 09. April, 2013 , Članak napisao: mirjana, komentara\nProleće je konačno stiglo. Svi mi smo skloni da u prelaznim periodima donosimo odluke u kojima nastojimo da poboljšamo kvalitet svog života, ali retko kad ih se zaista pridržavamo. Predlažemo vam male smernice za budućnost koje ne bi bilo loše da u narednom periodu pokušajte da usvojite. One... Pročitajte više\nFeng Šui saveti za vaš poslovni prostor\nObjavljeno: Tuesday 02. April, 2013 , Članak napisao: mirjana, komentara\nFeng šui, takođe poznat kao umetnost uređivanja prostora, koji je izumela drevna kineska civiliacija još pre 4000 godina, je veština usklađivanja odnosa čoveka i prostora u kome se nalazi. On čini da vaš dom i poslovni prostor, kao uopšte i sva mesta na kojima boravite budu prijatna, pozitivna... Pročitajte više\nNEKOLIKO KORISNIH SAVETA ZA LEPOTU-Home Made kozmetika\nObjavljeno: Wednesday 27. March, 2013 , Članak napisao: mirjana, komentara\nSvakodnevna izloženost našeg organizma stresu, lošem vremenu, zagađenom vazduhu, kao i nezdrava ishrana i savremen način života, utiču na naš izgled. Na tržištu se može naći veliki broj kozmetičkih preparata koji pomažu da se otklone posledice štetnih uticaja. Međutim, vrlo važno je... Pročitajte više\nŠTA ZNATE O GOVORU TELA?\nObjavljeno: Friday 22. March, 2013 , Članak napisao: mirjana, komentara\nPoznavanje signala koje nam sagovornici šalju svojim telom, poznatijih kao GOVOR TELA, veoma je korisna socijalna veština. Neki od nas imaju urođeni talenat da čitaju ljude na osnovu njihovih pogleda i pokreta, ali neki jednostavno na to nikada nisu obratili pažnju. Svako od nas, međutim, uz malo... Pročitajte više\nObjavljeno: Tuesday 19. March, 2013 , Članak napisao: mirjana, komentara\nKalendari, merenje vremena i astrologija izmenili su se zajedno sa razvojem i napretkom zapadne kulture. Tradicionalna astrologija, nekada jako poštovana i korišćena, mnogo je zapostavljena i delom zaboravljena usled modernog okruženja i svakodnevnice. Međutim, ona i dalje postoji i mi možemo da... Pročitajte više\nZašto ste i dalje sami?\nObjavljeno: Tuesday 12. March, 2013 , Članak napisao: mirjana, komentara\nDa li ste usamljeni? Teško vam je da pronađete partnera i imate osećaj da se vama prava ljubav nikada neće dogoditi? Svako od nas ima vrline i mane. Horoskop vam može pomoći da uvidite neke stvari koje je vreme da promenite i napokon pronađete ljubav koja vam nedostaje. Pročitajte više\nPOVEĆAJTE SAMOPOUZDANJE U OSAM KORAKA\nObjavljeno: Tuesday 05. March, 2013 , Članak napisao: mirjana, komentara\nSamopouzdanje je verovanje u sopstvenu ličnost i u svoje mogućnosti. To je način na koji doživljavamo sebe, pa samim tim i način na koji nas drugi doživljavaju. To je nešto što se gradi ceo život. U zavisnosti od mnogih spoljašnjih faktora ono opada i raste, ali postoje i neke stvari koje možemo... Pročitajte više\nObjavljeno: Wednesday 27. February, 2013 , Članak napisao: mirjana, komentara\nLjudi su od davnina koristili kristale i minerale, poludrago i drago kamenje i bili fascinirani njihovom vizuelnom privlačnošću, čistoćom i bojom, ali i moći koju oni poseduju. Ne postoji civilizacija koja nije bila poznata po nošenju kristala i dragog kamenja u svojstvu nakita, prvenstveno namenjenog... Pročitajte više\nObjavljeno: Friday 22. February, 2013 , Članak napisao: mirjana, komentara\nDa li u poslednje vreme osećate pad u raspoloženju i životnoj energiji? Da li žudite za slatkišima i utehu pronalazite u hrani? Ako ste pomalo izgubljeni i dezorijentisani i želite da po ceo dan ostanete ušuškani u toplom krevetu, krivca za ovakvo ponašanje možete da potražite u ovim dugim,... Pročitajte više


PRIPREME ZA NOVU AVANTURU, 15.05.2016. :: Extreme Canyoning\nPRIPREME ZA NOVU AVANTURU\nVremenski uslovi su bili mnogo bolji od očekivanih jer je za ceo dan najavljivana kiša. Sve planirane aktivnosti smo uspeli u potpunosti da završimo i to suvi, iako smo bili spremni i na suprotno. Svakako, sve do sada nabrojano je vidno uticalo na raspoloženje svih učesnika kao i efikasnost pri izvođenju vežbi. Ovoga puta broj učesnika je bio ograničen na 10, tako da se teorijski i praktično najviše radilo na kontrolisanom spuštanju niz uže. Za ovaj trening je bio u planu samo najosnovniji i početni nivo znanja.\nSjajna atmosfera i prelepo druženje su obeležili ovaj trening koji samo nagoveštava još jednu fantastičnu avanturu u bliskoj budućnosti na kojoj nam predstoji uživanje u pravoj netaknutoj prirodi.


Održan treći sastanak procesa izrade Strategije održivog razvoja opštine Svilajnac\nDana 3. februara 2011. godine u prostorijama SO Svilajnac održan treći sastanak lo-kalnog strateškog procesa sa temom finalizacije preostalih SWOT analiza, koji su rađeni od strane učesnika Opštinskog foruma i Kancelarije za lokalni ekonomski razvoj opštine Svilajnac.\nNakon prezentovanja urađenih SWOT analiza za oblasti Ekonomija i preduzetništvo, Zdravstvo i socijalna zaštita i Infrastruktura i zaštita životne sredine, prešlo se na finaliziranje preostala tri SWOT-a za oblasti: Obrazovanje i kultura, Sport i turizam i Poljoprivreda i ruralni razvoj.\nPošto se došlo do konačnih verzija SWOT matrica, objašnjeni su naredni koraci u pro-cesu koji podrazumevaju otpočinjanje bodovanja snaga i slabosti svih šest SWOT-ova. Rok za bodovanje je 14. februar 2011. godine do 12h.\nTermin narednog sastanka previđen je za 16. februar 2011. godine u 10h. Sastanak će imati za temu izradu vizije opštine Svilajnac za narednih 20 godina.


Vesti online / Vesti / Srbija / Hoće li se Amerika uključiti dijalog o Kosovu? Evo šta kaže Kajl Skot\nAmbasador SAD Kajl Skot je izjavio danas da će od "drugih partnera" koji učestvuju u dijalogu Beograda i Prištine zavisiti da li će se i SAD uključiti u taj proces, kao i da bi EU trebalo da nastavi da vodi taj dijalog.\nKajl Skot učestvovao je u volonterskoj akciji "Naš Beograd"\n- EU vodi ovaj dijalog i mi smo zadovoljni sa tim i mislim da bi tako trebalo i da ostane - naveo je Skot, koji je učestvovao u volonterskoj akciji "Naš Beograd".\n- Mi hoćemo da podržavamo mir i stabilnost u regionu i to bi značilo EU, ali na kraju i cela međunarodna zajednica i UN - naveo je Skot.\nI Amerika ulazi u dijalog o Kosovu?\nNa pitanje na koji bi način Amerika mogla da se ukljuci, on je ponovio da to zavisi od partnera i da neće ići u detalje.\nNa pitanje kako tumači izjavu predsednika Srbije Aleksandra Vučića da bi Priština mogla da preuzme sever KiM i da je to podržano od strane "znamo koga" i da li on zna od koga, Skot je kazao - "mislim da je važnije da se fokusiram na dan volonterizma za Beograd, hvala".\nSRBIJA "EU i SAD uništavaju Briselski dijalog: Pritisci za Srbiju, a Kosovo..."


Osiguranje u 2021: Tri pitanja za Christopha Czettla, Grawe osiguranje - Bonitet\nProduktna berza u Novom Sadu: Zlatna koka u zaboravljenom sokaku\nKako uz pomoć tehnologije stići do savršene polise osiguranja?\nOvo su odgovori Christopha Czettla, predsednika Izvršnog odbora “Grawe osiguranja”.\nPromene koje su se dogodile mogu da se posmatraju iz više uglova, a jedan je da smo prepoznali šansu za novi način razmišljanja i novi način rada. Pokazalo se da imamo izvanrednu moć prilagođavanja i tako smo odlučili da zajedno, ne samo prebrodimo aktuelnu situaciju, već da iz novonastale situacije izađemo još snažniji i spremniji. Od samog početka pratili smo i razumeli aktuelnu situaciju i vodili računa o dobrobiti i interesima svih naših klijenata, stoga smo mogućnost uplate premije osiguranja produžili i do 150 dana. Pored toga, klijentima kojima je plaćanje premije ugovoreno u evrima, tokom trajanja vanrednog stanja, omogućili smo uplate i u dinarskoj protivvrednosti. U skladu sa preporukom Narodne banke Srbije, klijentima u starijoj životnoj dobi kojima je bila određena zabrana kretanja, kao i onima koji su u toku vanrednog stanja ostali bez redovnih prihoda ili su im prihodi znatno smanjeni, odložili smo uplate premije. I to bez uticaja na prava iz ovih ugovora i bez obračuna kamate na dospele obaveze za plaćanje premije osiguranja. Kad su administrativni poslovi u pitanju, obezbedili smo da se svi zahtevi realizuju elektronskim putem u cilju smanjenja fizičkog kontakta. Bilo da se radi o informacijama, promenama po polisama, prijavi osiguranog slučaja i likvidaciji šteta, ali i zaključenju novih ugovora. Prateći svetski koncept digitalizacije, trendove tržišta i navike naših postojećih i budućih korisnika, implementacija „smart“ rešenja bila je i zadovoljstvo našeg tima. Iza toga stoje i afiniteti i „ljubav prema inovacijama“, jer i sami volimo inovacije i nove tehnologije, pa se i sa velikim zadovoljstvom bavimo razvojem i unapređenjem web-solucija i servisa.\nIzuzetno smo zadovoljni rezultatima u 2020. godini, čemu je zaslužan ceo Grawe tim, kako zaposleni u administraciji, tako i naše prodajne snage, odnosno sopstvena prodajna mreža i svi naši saradnici. Ovim putem želim i da im se zahvalim na angažovanju, trudu i upornosti koju su pokazali i u vremenima koja za sve nas nisu bila i još uvek nisu jednostavna. Iako je postulat naše kompanije da stoji iza svojih ljudi, potrudili smo se da svima obezbedimo još više i još bolja rešenja i alate za rad. Već sam napomenuo da je za nas fleksibilnost i prilagođavanje bilo od krucijalnog značaja za dalji napredak, pa smo i u tom smislu napravili još veće korake od planiranih. Dobar primer za to je i uvođenje novih rizika. Kako je naše razmišljanje usmereno ka budućnosti i kao odgovorno osiguravajuća kompanija ne oslanjamo se na trenutna rešenja, već razmišljamo dugoročno, imali smo i širu sliku tokom formiranja proizvoda osiguranja. Kao što je slučaj sa putnim zdravstvenim osiguranjem, gde smo proširili pokriće za slučaj pandemije, ali ne samo za slučaj rizika od oboljevanja od koronavirusa, već bilo koje druge pandemije u budućnosti, što se nadamo neće dogoditi.\nKrajnji cilj naše kompanije za predstojeću, kao i za svaku narednu godinu je da zadržimo dobrobit i benefite za naše klijente, na čemu i zasnivamo naše poslovne aktivnosti. Zatim, da povećamo broj zaposlenih i proširimo kadrovsku strukturu, kao i da ostvarimo profitabilnost koja nam potvrđuje i garantuje stabilnost.\nPrethodni tekstGlobalData: Indija će biti najbrže rastuća ekonomija u 2021.\nSledeći tekstSlovenački bankari očekuju da će u drugoj polovini godine potrošnja “eksplodirati”


Komesarka EU Johansson traži jednaku odgovornost za migrante u svim dijelovima BiH\nBosnia and Herzegovina - EU Commissioner for Internal Affairs Ylva Johansson after a meeting with BiH Council of Ministers Chairman Zoran Tegeltija. Sarajevo, February 19, 2021\n“Zaista je potrebno da svi u ovoj zemlji podnesu svoj dio tereta odgovornosti kada je riječ o migracijama”, poručila je u petak (19. februar) u Sarajevu Komesarka Evropske unije (EU) za unutrašnje poslove Ylva Johansson.\nJohansson je to izjavila nakon sastanka sa predsjedavajućim Savjeta ministara Bosne i Hercegovine (BiH) Zoranom Tegeltijom, te ministrom finansija Vjekoslavom Bevandom i ministricom inostranih poslova BiH Biserom Turković.\nDodala je i kako Bosna i Hercegovina ima dužnost da odgovori na zahtjeve migracija, te da iz toga proističe i potreba za jačanjem kapaciteta na nivou BiH za upravljanje migracijama. Evropska komesarka je navela i da Evropska Unija ostaje pouzdan partner Bosni i Hercegovini po pitanju migracija.\nIstakla je i kako je tom posjete Bihaću i kampu Lipa vidjela da se situacija značajno poboljšala ali je iznijela stav da bi humanitarna kriza bila izbjegnuta da se bolje upravljalo migrantskom krizom na nivou države.\nJohansson je govorila i o novom programu za migracije i azil na nivou Evropske Unije kao ‘novom početku’ u rješavanju problema migracija, za koji je prethodno potrebno dobiti saglasnost svih članica EU.\n“Jedan od mojih prijedloga je da se osobe koje imaju nisku stopu odobravanja azila iz zemalja kojih dolaze, procesuiraju na samim granicama. Moramo imati jasnu distinkciju između onih koji ispunjavaju i ne ispunjavaju uslove za azil. Onima koji ne ispunjavaju uslove, treba se omogućiti što skoriji povratak u zemlje porijekla”, rekla je Johansson.\nOna je navela i kako je 2015. godine na teritoriju EU stiglo više od dva miliona izbjeglica iz Sirije, ali da se u međuvremenu struktura izmijenila.\n“Sada su migranti iz drugih zemalja i mahom nije riječ o ‘pravim’ izbjeglicama”, istakla je Johansson.\nMigranti u Tuzli (Fotografija preuzeta od BIRN BiH)\nKomesarka je istakla i kako je potrebna saradnja između bezbjednosnih struktura država, s obzirom na djelovanje velikog broja prekograničnih kriminalnih grupa.\nPredsjedavajući Savjeta ministara BiH Zoran Tegeltija je nakon sastanka rekao da Bosna i Hercegovina nosi prevelik teret krize, jer se na njenoj teritoriji nalazi mnogo veći broj migranata nego što zemlja može prihvatiti.\nKontrola granica i readmisija su, navodi Tegeltija ključni za rješavanje problema migracija.\n“Treba ubrzati i pojednostaviti proces readmisije. BiH je spremna biti partner u kontroli migracija, ali ne može biti talac migrantske krize i spavaona za migrante”, rekao je Tegeltija.\nU Federaciji BiH, koja ima deset kantona, šest je prihvatnih centara za migrante i izbjeglice. U Kantonu Sarajevo nalaze se Ušivak i Blažuj, a Unsko-sanskom kantonu Borići, Sedra, Miral i Lipa.\nEvropska unija, uključujući i najviše evropske zvaničnike, u više navrata su od početka zimskog perioda, pozvali vlasti BiH da preduzmu mere kako bi sprečili humanitarnu katastrofu.\nUN nakon požara u kampu Lipa: Vlasti da osiguraju skloništa


Policija: Pucao u glavu iz vazdušne puške i naneo teške telesne povrede komšiji • Poportal\nPripadnici Ministarstva unutrašnjih poslova u Požarevcu uhapsili su D. S. (1981), zbog postojanja osnova sumnje da je izvršio krivično delo ubistvo u pokušaju.\nSumnja se da je on, u noći između 01. i 02. februara ove godine, u svojoj kući u okolini Požarevca, iz vazdušne puške pucao u glavu pedesetogodišnjeg muškarca, nanevši mu teške telesne povrede u vidu preloma lobanje.\nPovređeni muškarac je zbog teških povreda prevežen u požarevačku bolnicu.\nPo nalogu tužioca, osumnjičenom je određeno zadržavanje do 48 časova nakon čega će, uz krivičnu prijavu, biti priveden Višem javnom tužilaštvu u Požarevcu.\nProtekle nedelje 11 saobraćajnih nezgoda


Didi J spremna da osvoji Ameriku! - Balkan Stars\nSlavica Ćukteraš za Balkan Stars: ‚‚Žena, majka, kraljica!\nUvek u pravo veme se pojavi na sceni, znamo je dosta dugo, učesnica prvog serijala takmičenja “Zvezde Granda”, uvek atraktivna. Sada je aktuelna “U prolazu” kako i nosi naziv njene nove pesme, Slavica Ćukretraš. Slavici zahvaljujem na izdvojenom vremenu, i krećemo odmah sa razgovorom. Kada bi morala da se predstaviš […]\nHasanu Dudiću žene i kocka došli glave\nPevačica u potpuno drugačijem svetlu sa dve nove numere (VIDEO)


Razlike između BSN i MSN Degrees\nVreme, novac i konkurencija\nMnoge buduće medicinske sestre često traže smernice u odlučivanju o stepenu bolesti. Kako biste trebali odlučiti koji ste stepen dobiti, diplomirani naučnik na sestrinstvu (BSN) ili majstor nauke u medicini (MSN)?\nBachelor nauka u medicinskoj sestri (BSN) priprema vas za posao kao registrovana medicinska sestra. Dok radite kao RN sa stepenom struke, medicinske sestre sa BSN obično dobijaju više odgovornosti, uloge supervizora i veće plate.\nProgram BSN, koji obično traje četiri godine, uključiće oba kursa liberalnih umetnosti koji ispunjavaju opšte obrazovne zahtjeve i klase specifične za vašu majku u sestrinstvu.\nPopunjavanje školovanja obično traje sledeći vremenski period:\nBachelor: tri do četiri godine\nAko ste već dobili sertifikat kao RN, RN-BSN se može završiti za oko dve godine.\nMasterov program za negu će vas opremiti veštinama i naprednim obukama koje treba da pružite visokokvalitetnu zdravstvenu negu u specijalizovanoj ulozi, kao što je medicinska sestra. Zaradu sa vašim MSN-om kvalifikujete vas da isporučite mnoge iste zdravstvene usluge za koje su lekari kvalifikovani, što je posebno važno u današnjem zdravstvenom domenu. Lekari možda imaju upakovane rasporede ili suviše troškovi za neke pacijente koji medicinskim sestrama za naprednu praksu prave odličnu alternativu.\nTipično, medicinske sestre koji traže MSN će se fokusirati na jednu od četiri područja napredne prakse:\nSertifikovana medicinska sestra anestezija (CRNA)\nSpecijalista kliničke sestre (CNS)\nSertificirana medicinska sestra babica (CNM)\nKoji je stepen bolji?\nOdlučivanje o najboljem stepenu vaše zdravstvene nege je individualna odluka i trebalo bi da se zasniva na vašim okolnostima. Iako možete postati medicinska sestra samo sa stepenom saradnika, mnogi nedavni graditelji su prijavili da pronalazak dobrog posla u konkurentnoj oblasti (glavno tržište metroa, itd.) Sa stepenom saradnika dokazao je izazov.\nMeđutim, ovo se može popraviti kako se ekonomija ojačava, a kako se reforma zdravstva sprovodi i povećava potražnja.\nAko pokušavate da odlučite između MSN-a i BSN-a, MSN će vas učiniti tržišnijim i otvoriti još više poslova za vas. To što se kaže, ako dodatne godine i školarine za vas nisu izvodljive, i dalje ćete najverovatnije moći da pronađete svoje zaposlene sa svojim BSN-om. Plus, uvek možete da se vratite i da kasnije završite MSN. Ukratko, glavne faktore koje morate uzeti u obzir prilikom donošenja odluke o sebi u kojem stepenu treba da dobijete uključuju:\nVrijeme - da li ćete imati više vremena sada ili kasnije da radite prema MSN-u, ako ikada?\nNovac - da li će vam dodatni školski period doprineti budžetu?\nVrsta službe za negu koju ćete tražiti\nKonkurencija u oblasti na kojoj ćete raditi\nAko ćete raditi na izuzetno konkurentnom tržištu, možda ćete želeti da idete na MSN ako ga možete priuštiti. Takođe, ukoliko želite da razvijete napredniju karijeru u praksi, potrebno je da u određenom trenutku dobijete vaš MSN kako biste se kvalifikovali za one višestruko plaćene poslove nege.\nKako biti uspešan u medicinskoj obračunu\nEMT i paramedicke licence u državnim linijama\nKoji je stepen potreban da postane farmaceut?\n4 načina da se bavite konstantnim vratom ili bolovima u leđima\nRehabilitacione aktivnosti za kratkoročne stanovnike\nBenigna dojke promjenjuje taj mimični rak dojke\nZašto biste trebali znati delove glutena proizvoda po milionskim brojevima\nZašto imam drenažu od ulja?\nRizici krvnih transfuzija


OEBS je donirao Upravi policije Crne Gore savremenu opremu namenjenu borbi protiv kriminala vrednu 52.000 evra.\nIz crnogorske Uprave policije saopšteno je da su ugovor o donaciji potpisali direktor policije Veselin Veljović i šef misije OEBS-a u Crnoj Gori Mariz Davije.\n"Opremu vrednu 52.000 evra koristiće Sektor kriminalističke policije u metodama otkrivanja i dokazivanja krivičnih dela i forenzički centar prilikom analize, pronalaženja i veštačenja prikupljenih dokaza", navodi se u saopštenju.\nVeljović je zahvalio ambasadorki Davije na dosadašnjoj podršci i doniranoj opremi.\nOn je rekao da je ova oprema važna za policiju, da će imati konkretnu primenu i doprineti još boljim rezultatima u borbi protiv savremenih bezbednosnih izazova.\nDavijeova je rekla da će misija OEBS-a nastaviti da podržava policiji u jačanju kapaciteta u borbi protiv kriminala, dodaje se u saopštenju Uprave policije.\nHAOS U BUDVI Na ulicama POTOP, delovi grada ostali bez struje, prete i odroni (FOTO, VIDEO)\nUdovica psihijatra želi da donira 200.000 dolara za psihijatriju Kliničkom centru Crne Gore\nCrna Gora: Šteta upravi za šume gotovo 49.000 evra\nOD HOLIVUDSKE ZVEZDE DO VOJVOTKINJE Bije je glas da se BAHATI na kraljevskom dvoru, a evo šta bivše kolege kažu o Megan Markl


Povećano zagađenje vazduha u Nišu\nPočetak/Zdravlje/Povećano zagađenje vazduha u Nišu\nKoncentacija čađi u vazduhu na teritoriji Niša bila je pojedinih dana u januaru duplo viša od uobičajene, dok je februara prelazila granicu za oko 35 odsto, govore podaci Instituta za javno zdravlje.\nU prva dva meseca ove godine bilo je dana kada je koncentracija suspendovanih čestica i teških metala u vazduhu bila veća nego tokom leta. Nišlije su u ovom periodu najviše udisale olovo, jer se znatno povećala koncentracija ovog metala u vazduhu. Ipak, dozvoljeno je da ga u vazduhu ima 1 µg po metru kubnom pa je sve u granicama normale, kažu u Institutu.\nVeće zagađenje vazduha pokazala su merenja i u poslednja tri meseca 2015. godine.\nU Institutu za javno zdravlje kažu da su ovakve vrednosti uobičajene za period grejne sezone, kada se najviše loži. Kako uveravaju ovi podaci nisu alarmantni, iako potvrđuju da zagađenje vazduha može loše da utiče na zdravlje ljudi.\n„Zagađenje vazduha može nepovoljno da utiče na respiratorni sistem pre svega, pa su infekcije učestalije. Najugroženija su deca, trudnice, stariji sugrađani i hronični bolesnici“, kaže za Niške Vesti prim. dr Ljiljana Stošić lekar Instituta za javno zdravlje Niš.\nKako kažu na Institutu, još nemaju presek podataka za dane u martu, ali su ranija merenja pokazala da nivo zagađenja vazduha sa prolećem opada.\n„Jedan od razloga je manje loženja, ali i češće padavine koje speru sve loše čestice. Zimi je vazduh suvlji što pogoduje širenju čestica“, dodaje dr Stošić.\nMinistarstvo poljoprivrede i zaštite životne sredine finansira merenja koja Institut vrši svakodnevno u ulici kneginje Ljubice kod Fakulteta umetnosti, dok suspendovane čestice u vazduhu mere jednom nedeljno kod zgrade Instituta na bulevaru Zorana Đinđića.\nčađ dr Ljiljana Stošić Institut za javno zdravlje Niš Ministarstvo poljoprivrede i zaštite životne sredine olovo zagađenje vazduha\nNiš sinoć imao najzagađeniji vazduh u Srbiji\nVujović: Za bolji kvalitet vazduha u Nišu ulažemo 15,6 miliona dinara


PANČEVO: Hitna sednica Skupštine zbog osnivanja “Pantransporta” koji će da nasledi ATP | 013 info\nPANČEVO: Hitna sednica Skupštine zbog osnivanja “Pantransporta” koji će da nasledi ATP\nDragan Vukašinović\tČet, 19/12/2019 - 14:26\nPredsednik Skupštine Pančeva Tigran Kiš zakazao je za petak 20. decembra sednicu s jednom tačkom dnevnog reda, osnivanje privrednog društva u mešovitoj svojini za prevoz putnika “Pantransport” koje će naslediti Autotransportno preduzeće Pančevo.\nOdbornici treba da usvoje predlog ugovora o osnivanju nove firme u kojoj će Grad imati svega tri procenta vlasništva, dok će većinski vlasnici biti privatna autotransprtna preduzeća “Saga trans”, “Dumeko” i “Trans jug”.\nGradsko veće uputilo je zahtev za sazivanje hitne sednice Skupštine, jer je ostalo još samo desetak dana da ovaj posao bude obavljen. Za to vreme neophodno je da se donesu sva akta novog preduzeća, otvori račun i da ono bude upisano u Agenciji za privredne registre. Ugovor o koncesiji za javni prevoz putnika na 25 godina između Grada Pančeva i privatnih koncesionara potisan je 27. novembra, a takonski rok da se novo preduzeće “Pantransport” osnuje i prijavi je 30 dana. To znači da će do kraja meseca biti održana bar još jedno skupštinsko zasedanje u vezi sa ovom temom.


Izbor za miss koji se pretvorio u protest protiv nasilja - XXZ Portal\n10.11.2017. - 16:23\nPhoto: Alvaro Ugaz- Latina\nIako nije reč ni o kakvom gerilskom aktu, već o kampanji za podizanje svesti o femicidu, važno je naći put do javnosti, naročito preko događaja poput izbora za miss, koji su neretko leglo mizoginije i diskriminacije.\nFeministkinja i psihološkinja iz Lime, Alehandra Hernandez, i sama primećuje dvostruke standarde koji postoje kada je reč o feminističkim istupima na izborima za miss, ali i da joj je, s druge strane, drago što se diskusija otvara u tradicionalno mačističkom prostoru.\nDirektorka marketinga kampanje, Lusijana Olivares, kaže da je ideja bila da se privuče pažnja i pozove na akciju.\n„Ja sam Kamila Kanikoba, predstavljam Limu, a moje mere su: 2.202 slučaja femicida u poslednjih devet godina u mojoj zemlji“, rekla je prva kandidatkinja, nakon čega su se ostale nadovezale. Jedna od njih govorila je o broju dece umrle nakon seksualnog zlostavljanja, sledeća o tome da je čak 70 posto žena bilo žrtva napada na ulicama Perua.\n„Ima mnogo žena koje su mislile da je njihov slučaj izolovan, ali shvataju da nije i da je vreme da podignu glas“, rekla je Džesika Njuton, organizatorka izbora za miss. Ona je dodala da je od 150 učesnica, koliko ih je bilo na početku takmičenja, njih pet bilo žrtva nasilja, uključujući i silovanje.\nNa kraju večeri, umesto pitanja o ambicijama i hobiju, takmičarke su govorile o tome šta bi one učinile u sprečavanju nasilja. Pobednica izbora, Romina Lozano, kazala je da bi trebalo napraviti bazu podataka svih napadača, i to ne samo kada je reč o femicidu, već o bilo kom obliku nasilja nad ženama.\nZa novembar je u Limi planiran i marš protiv nasilja koji će predvoditi učesnice ovog izbora za miss. Peru je inače, posle Bolivije, južnoamerička zemlja sa najviše zabeleženih slučajeva nasilja nad ženama. Podaci kojima vlada Perua raspolaže pokazuju da je od 2009. do 2015. godine ubijeno čak 800 žena. Iako je kongres usvojio zakon o prevenciji i kažnjavanju nasilja nad ženama, te formiranju sigurnih kuća za žrtve, mnogo toga nije učinjeno, pa su tako desetine hiljada žena prošle godine protestovale kako u Limi tako i u ostalim gradovima, pozivajući vlasti da se odlučnije pozabave problemom nasilja nad ženama, koje u Peruu ostaje goruća tema.


Poziv nevladinim organizacijama za predlaganje člana Komisije za raspodjelu sredstava NVO sektoru - Volim Danilovgrad\nOpština Danilovgrad, uputila je JAVNI POZIV nevladinim organizacijama za predlaganje kandidata/kinje za člana/icu Komisije za raspodjelu sredstava nevladinim organizacijama.\nU pozivu se navodi da za člana Komisije iz reda nevladinih organizacija predlažu nevladine organizacije koje su registrovane u Crnoj Gori, sa sjedištem u opštini Danilovgrad.\n– da je upisana u registar nevladinih organizacija, najmanje godinu dana prije objavljivanja Javnog poziva;\n– da ima sjedište na teritoriji opštine Danilovgrad;\n– da je u prethodnom periodu realizovala jedan ili više projekata, što dokazuje priloženim ugovorom o finansiranju, brošurama i slično;\n– da više od polovine organa upravljanja nevladine organizacije nijesu članovi organa političkih partija, javni funkcioneri, državni ili lokalni službenici ili namještenici, rukovodioci ili zaposleni u javnim ustanovama i privrednim društvima čiji je osnivač država ili opština, što dokazuju izjavom.\n– je crnogorski državljanin i ima prebivalište na teritoriji opštine Danilovgrad;\n– nije član organa političkih partija, javni funkcioner, državni ili lokalni službenik ili namještenik, rukovodilac ili zaposleni u javnoj ustanovi ili privrednom društvu čiji je osnivač država ili opština.\nNevladina organizacija koja predlaže kandidata za člana Komisije dužna je da dostavi sljedeće:\n– izjavu kandidata da nije član organa političkih partija, javni funkcioner, državni ili lokalni službenik ili namještenik, rukovodilac ili zaposlen u javnoj ustanovi ili privrednom društvu čiji je osnivač država ili opština;\nNevladina organizacija je dužna da dostavi dokaz o crnogorskom državljanstvu kandidata kojeg predlaže za člana Komisije (kopiju lične karte ili izvod iz matične knjige rođenih) i potvrdu o prebivalištu.\nUkoliko nevladine organizacije ne predlože svog predstavnika za člana Komisije, za drugog člana Komisije određuje se službenik nadležnog organa lokalne uprave za ovu oblast.\nAko nevladina organizacija ili predloženi kandidat ne ispunjavaju prednje navedene uslove ili prijedlog za kandidata nije podnesen u predviđenom roku, takvi prijedlozi se neće razmatrati.\nSlužba predsjednika Opštine dužna je da, u roku od sedam dana od isteka roka za dostavljanje prijedloga, na internet portalu Opštine objavi listu kandidata koji su predloženi za članove Komisije, sa nazivima nevladinih organizacija koje su ih predložile.\nAko je predloženo više kandidata, Predsjednica Opštine će imenovati kandidata nevladine organizacije koji je predložen od većeg broja nevladinih organizacija koje su dostavile potpunu dokumentaciju.\nU slučaju da svaka nevladina organizacija predloži različitog kandidata, Predsjednica Opštine će imenovati kandidata sa najviše iskustva u pisanju i realizaciji projekata.\nDokumentacija po Javnom pozivu predaje se na pisarnici Opštine Danilovgrad ili na adresu:\nOpština Danilovgrad – Sekretarijat za lokalnu samoupravu i društvene djelatnosti, Trg 9 decembar bb 81410 Danilovgrad, sa napomenom: “Predlaganje kandidata/kinje za člana/icu Komisije za raspodjelu sredstava nevladinim organizacijama”


MKCK: Potrebe porodica nestalih često zanemarene i zaboravljene - Detektor\n3. Decembra 2021.11:10\nElmir Camić. Foto: MKCK\nIsidora Graorac-Štrkić iz Republičke organizacije porodica zarobljenih i poginulih boraca i nestalih civila Republike Srpske kazala je na konferenciji da je veća angažovanost različitih aktera u pružanju podrške porodicama nestalih poželjna i prijeko neophodna.\n“Socijalni radnici, psiholozi, psihoterapeuti, vjerski službenici mogu mnogo da pomognu da se članovi porodica lakše nose sa tegobom, bolom, neizvjesnošću, suočavanjem sa konačnim rezultatom procesa i nažalost, šteta je što to sve nije rađeno mnogo ranije. Porodice su bile prepuštene same sebi ili su se okretale jedna drugoj i tako tražile pomoć, saosjećanje, ruku podrške. Zajedničkim radom i djelovanjem se može mnogo postići i treba se raditi u tom pravcu”, kazala je Graorac-Štrkić.\nElmir Camić, šef delegacije MKCK-a u BiH, naglasio je da su potrebe porodica nestalih često zanemarene i zaboravljene.\n“Naš cilj je stvoriti jednu platformu za razmjenu iskustava, kreiranje sinergija i mreže znanja i podrške, koja će s jedne strane biti na raspolaganju porodicama nestalih osoba i ostalim akterima u Bosni i Hercegovini, ali s druge strane može poslužiti i kao centar ekspertize za eksportiranje tog iskustva u druge zemlje i kontekste širom svijeta koji se suočavaju sa sličnim problemima”, rekao je Camić.\nI u segmentu ostvarivanja socio-ekonomskih i imovinskih prava, porodice nestalih nailaze na razne poteškoće. Grupe istraživača sa Pravnog fakulteta u Sarajevu sproveli su istraživanje zakonodavnog okvira koji reguliše ta prava. Rezultati su pokazali kompleksnost zakonodavnog okvira, nedostatak usklađenosti zakona na svim nivoima i činjenicu da porodice još uvijek nisu ostvarile pravo na restituciju u punom smislu.\n“Kompleksnost sistema obeshrabruje članove porodica nestalih da ostvare svoja prava, a često i da uopšte shvate koja prava im pripadaju i postupak njihovog ostvarivanja”, kazao je Nasir Muftić, asistent na Pravnom fakultetu Univerziteta u Sarajevu.\nNa konferenciji su predstavljeni i rezultati interdisciplinarnih istraživanja i MKCK programa stipendija za studente master i doktorskih studija koji su se u svojim disertacijama odlučili baviti pitanjem nestalih osoba u BiH.\nMahir Huremović iz Kalesije je uz podršku MKCK-a odbranio master rad na temu “Institucionalni i vaninstitucionalni oblici socijalne zaštite porodica nestalih osoba na području Tuzlanskog kantona”, što je značajno doprinijelo i njegovom profesionalnom razvoju.\n“U procesu i nakon okončanog istraživanja koje sam obavio u sklopu svoje master teze, stekao sam mnogo širi emocionalni, kognitivni i profesionalni uvid u položaj članova porodica nestalih. Ovo je rezultiralo potrebom da se na profesionalnom planu dodatno angažiram i budem senzitivniji u pristupu članovima porodica nestalih pri pružanju usluga stručnog socijalnog rada u Centru za socijalni rad Kalesija gdje trenutno radim”, kazao je Huremović.\nNa konferenciji u Sarajevu učestvovali su predstavnici porodica nestalih, članovi Instituta za nestale osobe, psiholozi i psihoterapeuti, uposlenici centara za mentalno zdravlje i centara za socijalni rad, predstavnici akademske zajednice, vjerski lideri i pravnici koji se bave pitanjima nestalih osoba u BiH.\nS obzirom na izazove s kojima se suočavaju, ovakve konferencije su za porodice nestalih iznimno važne, rečeno je tokom konferencije.\nU Bosni i Hercegovini porodice nestalih još uvijek tragaju za više od 7.600 svojih najmilijih.


OPASNOSTI KOJIH NISMO NI SVJESNI: Da li česta upotreba sredstava za dezinfekciju može da našteti zdravlju? | Slobodna Bosna\nDoktorica En Liu kaže da u situaciji u kojoj se čitav svijet nalazi ne postoje stvari poput prečestog pranja ili prečeste dezinfekcije ruku.\n"Ne postoji naučna osnova koja ukazuje na to da bi sredstva za čišćenje ruku ili sapuni mogla uticati na nečiji imunološki sistem ili uticati na otpornost bakterija", kaže doktorica.\nCentri za kontrolu i prevenciju bolesti (CDC) preporučuju da, onda kada vam sapun i voda nisu dostupni, redovo koristite sredstva za dezinfekciju ruku sa najmanje 70 posto alkohola.\n"Korištenje sredstava za dezinfekciju ruku na bazi alkohola ne prouzrokuju rezistenciju na antibiotike. Sredstva za čišćenje ruku na bazi alkohola ubijaju mikrobe brzo i na drugačiji način od antibiotika. Ne postoje šanse da se klice prilagođavaju ili razviju otpornost", ističe CDC.\n"Videla sam da kod nekih ljudi prečesto pranje i dezinfekcija ruku prouzrokuje suhu, ispucalu kožu i tako stvaraju uslove i otvaraju put prodora bakterijama u kožu", kaže dr Liu i dodaje:


Srpkinje preko Hrvatske jure plasman na EP, ženska košarka\nKošarkašice Srbije, aktuelne evropske šampionke, igraće u E grupi kvalifikacija za Evropsko prvenstvo 2023. u Izraelu i Sloveniji sa nacionalnim timovima Hrvatske i Bugarske, odlučeno je u petak žrebom u Minhenu.\nSrbija se našla u jednoj od dve grupe sa tri tima, dok preostalih osam grupa broje po četiri ekipe. U kvalifikacijama će učestvovati 38 nacionalnih timova, kao i domaćini EP 2023. Izrael i Slovenija. Na Evropsko prvenstvo plasiraće se prvoplasirane ekipe iz svake od 10 grupa i četiri najbolja drugoplasirana tima. Kvalifikacije će biti odigrane u tri „prozora“ - od 11. do 14. novembra 2021, od 24. do 27. novembra 2022. i od 24. do 27. februara 2023. godine.► Amerikanci na stubu srama – uništili mu leto, pa ga oterali /video/► Jelena Bruks dobila mural /foto/► Poslednji ples kraljica – hvala vam za sve!\n13:27 20.08.2021 (Osveženo: 13:40 20.08.2021)\n© AP Photo / Darko VojinovicKošarkašice Srbije i Španije igraju polufinalni meč na Evopskom prvenstvu\nKošarkašice Srbije, aktuelne evropske šampionke, igraće u Grupi E kvalifikacija za Evropsko prvenstvo 2023. u Izraelu i Sloveniji sa nacionalnim timovima Hrvatske i Bugarske, odlučeno je u petak žrebom u Minhenu.\nSrbija se našla u jednoj od dve grupe sa tri tima, dok preostalih osam grupa broje po četiri ekipe.\nU kvalifikacijama će učestvovati 38 nacionalnih timova, kao i domaćini EP 2023. Izrael i Slovenija.\nNa Evropsko prvenstvo plasiraće se prvoplasirane ekipe iz svake od 10 grupa i četiri najbolja drugoplasirana tima.\nKvalifikacije će biti odigrane u tri „prozora“ - od 11. do 14. novembra 2021, od 24. do 27. novembra 2022. i od 24. do 27. februara 2023. godine.\n► Amerikanci na stubu srama – uništili mu leto, pa ga oterali /video/\n► Poslednji ples kraljica – hvala vam za sve!


Engleski mediji: Ko je Dragan Šolak, srpski biznismen koji preuzima premijerligaša? - Bonitet\nGlavna vest u engleskim sportskim medijima juče je bila informacija da srpski biznismen Dragan Šolak kupuje premijerligaša Soutempton. Ovo je potvrdio i sam klub.\nKako prenose mediji na Ostrvu, klub će preuzeti kompanija Sport Republic, čiji je Šolak glavni investitor. Tako će investiciona firma na polju sporta i zabave, naslediti dosadašnjeg većinskog vlasnika Kineza Gaa Jišenga. On je postao vlasnik 80 odsto deonica kluba 2017. godine i poslednjih meseci traži novog vlasnika. Kako prenosi SkySports, dogovor je vredan 100 miliona funti, a neki mediji navode da je u pitanju i 150 miliona funti.\nKako prenosi Sky, Šolak navodno stoji iza nove kompanije koja će pokušati da dođe do vlasništva još nekih klubova u drugim ligama, slično strategiji kakvu imaju vlasnici Mančester Sitija. Isti izvori prenose da su u preuzimanje Sautemptona umešani i Rasmus Ankersen, nekadašnji direktor Brentforda, i Henrik Kraft, investitor koji svoju bazu ima u Londonu.\n„Prvi korak ka sprovođenju naše investicione strategije“\n„Sautempton ima odličan menadžerski tim, odličan razvoj talenata, talentovane fudbalere koji igraju atraktivan fudbal i posvećenu bazu navijača.Oduševljeni smo što smo završili ovu akviziciju, što je prvi korak ka sprovođenju naše investicione strategije. Sautempton će biti temelj organizacije koju planiramo da izgradimo“, naveo je Šolak.\nEngleski mediji: Ko je Šolak?\nMediji su Šolaka, koji je vlasnik United grupe, predstavili kao “srpskog medijskog magnata” sa bogatstvom od preko milijardu funti. Rođen 1964.godine, Šolak je 2000. ušao u biznis telekomunikacija osnivanjem malog kablovskog operatera, navodi se u većini članaka. Ti isti članci navode i da United grupa ima pravo na prenose Premijer lige, ali kao što je poznato, ista im ističu na kraju sezone. Prenose najpopularnije lige na svetu će preuzeti Telekom Srbije i Arena, koji su za to nezvanično platili 600 miliona evra.\nTabloid The Sun navodi da je Šolak veliki fan golfa i da je osnovao kompaniju Eligo koja nudi ekskluzivne golf terene širom sveta. List navodi i da je centrala kompanije u Sariju, pa je tako njegov biznis već zakoračio u Veliku Britaniju. Tabloid se poziva i na pisanje jednog srpskog tabloida da je Šolak vlasnik više od 100 firmi, da ima vilu na Ženevskom jezeru i tri privatna aviona.\nU novogodišnjem izdanju Nedeljnika Šolak je označen kao treći najbogatiji čovek u Srbiji sa procenjenim bogatstvom od oko 1,6 milijardi evra.\nOvo nije prvi put da jedan biznismen srpskog porekla “uleti” u engleski fudbal. Pre Šolaka, to je bio Milan Mandarić, koji je bio vlasnik engleskih premijerligaša Portsmuta i Lestera, kao i kluba Šefild Vendsdej.\nDa podsetimo i da je kompanija Nordeus pre nekoliko godina, tj igrica u njihovoj produkciji Top Eleven, bila sponzor tadašnjeg premijerligaša Stouk sitija.\nPrethodni tekstRođen Žilet (1855)\nSledeći tekstNa pitanje ‘Šta će biti sa kriptovalutama?’, američki milijarder kaže: ‘Nemam pojma!’


Laguna - Bukmarker - Budite prvi! U pretprodaji nova knjiga Džordža R. R. Martina – „Vatra i krv“ - Knjige o kojima se priča\nObožavali ste Martinovu „Pesmu leda i vatre“, koja je poslužila kao inspiracija za televizijsku seriju kanala HBO „Igra prestola“. Sada u novom maestralnom delu Džordža R. R. Martina „Vatra i krv“ oživela je uzbudljiva istorija Targarjena.\nNova knjiga Džordža R. R. Martina „Vatra i krv“ naći će se 1. aprila u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.\nUkoliko ste nestrpljivi, knjigu možete već sada naručiti u pretprodaji samo na sajtu www.laguna.rs koja traje do 28. marta. Knjiga stiže na vašu adresu u subotu 30. marta ili u ponedeljak 1. aprila.\nVažno je da znate da za kupovinu u pretprodaji važe članski i količinski, a ako uz novu Martinovu knjigu poručite još knjiga, moraćete da sačekate isporuku do naznačenog datuma.\nOtkrijte prvi tajne Targarjena!